
1. USTROJSTVO I ORGANIZACIJA RADA


Dječji vrtić ''Potočić Pisarovina'' u pedagoškoj 2025/26 godini organizirao je skrb i njegu te odgojno- obrazovni rad za djecu rane i predškolske dobi sukladno važećim zakonskim propisima, važećim vrtićkim aktima i stručnim preporukama.  
Ustrojstvo rada ustanove temelji se na suvremenim postavkama humanističko-razvojnog pristupa u odgoju i naobrazbi djece u izvanobiteljskim uvjetima.
 
Programi

U vrtiću smo ove pedagoške godine realizirali sljedeće programe:
1. redovni 10-satni program sa sedam odgojnih skupina
2. program predškole s jednom odgojnom skupinom
3. kraći program predškole u starijoj vrtićkoj skupini
4. kraći program engleskog jezika u srednjoj i starijoj vrtićkoj skupini

Redoviti 10-satni program za djecu u dobi od 12 mjeseci do polaska u školu pohađalo je 114- ero djece raspoređene u sedam odgojno-obrazovnih skupin Jedno dijete s posebnim potrebama pohađalo je poludnevni program u trajanju od pet sati. Ukupan broj djece polaznika vrtića u ovoj pedagoškoj godini bio je 115. 


PRIKAZ ODGOJNO-OBRAZOVNIH SKUPINA I BROJA DJECE NA POČETKU I NA KRAJU PEDAGOŠKE GODINE

	SKUPINA
	DOB 
DJECE
	BROJ DJECE NA POČETKU PEDAGOŠKE GODINE
	BROJ DJECE NA KRAJU PEDAGOŠKE GODINE

	MLAĐA JASLIČKA SKUPINA
“OBLAČIĆI”
	od 1 do 2 godine
	10
	10

	MJEŠOVITA JASLIČKA SKUPINA “PTIČICE”
	Od 1,5 do 3 godine
	13
	13

	STARIJA SLIČKA SKUPINA “PERUNIKE”
	od 2,5 do 3,5 godine
	13
	13

	MLAĐA VRTIĆKA SKUPINA “TINTILINIĆI”
	djeca u 4.oj godini 
	18
	18

	SREDNJA VRTIĆKA SKUPINA “PANDICE”
	
djeca u 5.oj godini
	
19
	
19

	SREDNJA VRTIĆKA SKUPINA "ŠAPICE"
	
od 4,5 do 5,5 godina
	
20
	
20

	STARIJA VRTIĆKA SKUPINA
“JAGODICE”

	
od 5,5 do 7 godina
	
22

	
22




Na kraju pedagoške godine (do kolovoza 2026.) iz srednje vrtićke skupine „Šapice“ ispisalo se troje djece, a iz starije vrtićke skupine „Jagodice“ 21-dno dijete zbog polaska u školu.

Program predškole u trajanju od 250 sati godišnje pohađalo je 9-ero djece koja nisu bila obuhvaćena institucionalnim oblikom predškolskog odgoja i obrazovanja, u jednoj odgojno-obrazovnoj skupini, u prostoru Dječjeg vrtića „Potočić Pisarovina“. 

Kraći program predškole pohađalo je 25-ero djece (troje djece iz skupine „Šapice“ i 22-oje djece iz skupine „Jagodice“). Odgodu polaska u školu dobilo je jedno dijete.

Kraći program engleskog jezika pohađalo je  28-ero djece raspoređene u dvije skupine, dva puta tjedno u trajanju od 45 minuta. Prvu godinu učenja polazilo je 12-ero djece iz odgojno-obrazovne skupine „Šapice“, a drugu godinu učenja 16-ero djece iz dogojno-obrazovne skupine „Jagodice“.

Radno vrijeme

Radno vrijeme vrtića bilo je ustrojeno prema potrebama korisnika od 7,00 do 16,00  sati.
Jutarnje  dežurstvo  je  od  6,00-7,00 sati, a  popodnevno  dežurstvo  je  od 16,00-17,00 sati.

Djelatnici

Odgojitelji
U dječjem vrtiću bilo je zaposleno 13 odgojiteljica i jedna studentice treće godine prijediplomskog studija ( zaposlena kao zamjene za odgojiteljicu na rodiljnom dopustu) . U lipnju 2026. još je jedna odgojiteljica otišla na rodiljni dopust, a kao njena zamjena zaposlena je još jedna studentica treće godine prijediplomskog studija.
Odgojitelji imaju petodnevni radni tjedan i 40-satno radno zaduženje.

Stručni tim
Stručni tim vrtića čine ravnateljica, pedagoginja, logopetkinja (zaposlena od ožujka 2026.) i zdravstvena voditeljica.
Ravnateljica, pedagoginja i logopetkinja imaju 40-satno radno zaduženje tjedno.
Zdravstvena voditeljica ima 3-satno radno zaduženje tjedno, kao dopunski rad na neodređeno vrijeme.

Pomoćnik za djecu s teškoćama u razvoju i stručni komunikacijski posrednik
U vrtiću je zaposlena jedna pomoćnica za dijete s većim teškoćama (autizam) koja je imala petodnevni radni tjedan i 30-satno radno zaduženje.

Pomoćno-tehnička služba

U Dječjem vrtiću „Potočić  Pisarovina”  zaposlene  su  četiri spremačice na puno radno vrijeme.Tri spremačice rade 8 sati dnevno na poslovima čišćenja i održavanja, u sljedećem radnom vremenu- dvije spremačice rade do 8,30 do 16,30 h, a treća od 9,30 do 17,30 h.
Jedna spremačica radi 6 sata dnevno kao pomoćni radnik u kuhinji, a 2 sata dnevno na poslovima čišćenja i održavanja (u vremenu od 7,30 do 15,30 h).
Spremačice imaju petodnevni  radni tjedan što  podrazumijeva  40- satno radno zaduženje.
U  vrtiću  je  zaposlen  kuhar,  SSS, koja  također  ima  petodnevni  radni  tjedan  i  40- satno  radno  zaduženje, što  podrazumijeva  8  sati  rada  dnevno  u  trajanju  od  6,00 do 14,00  sati.
Poslove domara obavljaju djelatnici iz Komunalno Pisarovina prema ukazanim potrebama.

Administrativna služba

Administrativno-računovodstvene poslove vrtića obavlja jedna administrativno- računovodstvena djelatnica koja ima petodnevni radni tjedan i 40-satno tjedno radno zaduženje.

Pregled broja zaposlenika prema radnom mjestu i stručnoj spremi u 2025/26 god.

	Red.
br.
	Radno mjesto
	Broj zap.na neodr. vrijeme
	Broj zap.na 
odr. vrijeme
	Stručna sprema

	
	
	
	
	
VSS
	
VŠS
	
SSS
	
NKV

	1.
	Ravnatelj 
	1
	
	
	1
	
	

	2.
	Pedagog 
	1
	
	1
	
	
	

	3.
	Logoped
	1
	
	1
	
	
	

	4.
	Administrativno-računovodstveni djelatnik
	1
	
	1
	
	
	

	5.
	Zdravstvena voditeljica
	1
	
	
	1
	
	

	
	Odgojitelj
	12
	2
	
	13
	1
	

	6.
	Pomoćnica za dijete s teškoćama
	
	1
	
	
	1
	

	7.
	Kuhar
	1
	
	
	
	1
	

	8.
	Spremačica
	4
	
	
	
	3
	1

	
	UKUPNO
	22
	3
	3
	15
	6
	1



Zaključak

Ustrojstvo rada na razini vrtića bilo je postavljeno u skladu s potrebama i pravima svakog djeteta te zakonski propisanim uvjetima. 
Nastojali smo zajednički djelovati te pravilno koristiti sve raspoložive ljudske resurse rukovodeći se prvenstveno s dobrobiti djeteta, a onda i vrtića u cjelini.


2. MATERIJALNI UVJETI RADA 


Kroz pedagošku godinu 2025/26 nastojali smo stvarati i održavati što sigurnije i optimalnije prostorne i materijalne uvjete za boravak djece i odraslih u vrtiću kroz sljedeće aktivnosti: 
· izvršili smo internu inventuru postojećih materijalnih dobara vrtića na početku i kraju pedagoške godine, te veliku godišnju inventuru u prosincu tekuće godine
· redovno smo održavali sve vanjske i unutarnje prostore u vrtiću:
· provodila su se velika sezonska čišćenja svih prostora, kao i dnevna čišćenja
· oformili smo funkcionalan prostor pohranjivanja materijala i sredstava za rad u dograđenom dijelu objekta, nabavili smo potrebne police i ormare za pohranjivanje
· održavala se čistoća i urednost sportske dvorane, te ispravnost i funkcionalnost sprava u dvorani
· održavao se vanjski prostor- košnja trave, održavanje pješčanika
· nastavio se uređivati, održavati i koristiti senzorni vrt i povrtnjak
· održavao se i koristio plastenik
· na temelju utvrđenih potreba kroz godinu je kupljen: 
· didaktički materijal i igračke 
· potrošni materijal za likovni centar i izradu poticaja
· uredski materijal
· nove slikovnice i stručna literatura za pedagošku knjižnicu
· namještaj: ormar i radni stolac za logopedski kabinet
· kuhinjska oprema- kolica za posluživanje hrane, mikser, gnječilica krumpira
· usisivač
· radna odjeća i obuća
· sjemenje i sadnice cvijeća i povrća
· redovno je izvršavana nabave  robe široke potrošnje, mesa i mesnih prerađevina, voća i povrća, sredstava za čišćenje i dezinfekciju, kruha i pekarskih proizvoda- od ovlaštenih dobavljača, prema važećem planu nabave
· izvršeni su svi potrebni atesti od ovlaštenih servisera:
· provjera plinskih instalacija i vatrodojavnog sustava ( Merkantille,Veltex d.o.o., Majur)
· servis sustava za automatsku detekciju plina (Veltex d.o.o.)  i atest istog sustava (ORSUS)
· atest vatrodojavnog sustava, protupanične rasvjete i statičkog elektriciteta (ORSUS)
· atest uređaja s posebnim opasnostima- štednjak, plinski spremnik (ORSUS)
· redovni servis sustava hlađenja i grijanja u sportskoj dvorani  
· redovni servis postojećih klima uređaja
· redovni servis dizalice topline i ventilokovektora (Promil d.o.o)
· servis vatrogasnih aparata (Tomek servis)
· servis kućanskih aparata (Magteh d.o.o.)
· očišćeni su i servisirani dimnjaci i ložišta (Dimnjačar- Obrt Husić)
· kontinuirano se održava HACCP –sustav
· provedena je redovna deratizacija i dezinsekcija (Sanvet d.o.o.)
· dovršene su sve nabave planirane kroz projekt „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ iz 2025.- sprave za vrtićko igralište, namještaj i slikovnice za vrtićku knjižnicu, senzorički materijali, STEM igračke i materijali, interaktivni pod
· u višenamjenskom prostoru dograđenog objekta oformljena je knjižnica i STEM centar
· kroz projekt „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ iz 2026. izvršen je dio planiranih nabava materijala za terapijski logopedski rad s djecom i dodatne slikovnice za vrtićku knjižnicu, dotrajali dio ograde zamijenjen je novom ogradom te je saniran teren između dva vrtićka igrališta te osiguran sigurni prelazak s jednog igrališta a do 15.listopada bit će dovršeni započeti soboslikarski radovi na cijelom objektu, zamijenjen laminat u jednoj sobi dnevnog boravka i prebojan dio dvorišne ograde
· 
· donacije
· u prikupljanje potrošnog materijala, PNM-a i sadnica za vrt uključili smo i roditelje
· donacija zemlje
· donacija sjećke
· donacija velikog suncobrana za vanjsko igralište od roditelja iz mlađe jasličke skupine

Zaključak

Smatramo da je sustav održavanja i suradnje s ovlaštenim serviserima dobro uhodan i funkcionalan, kao i unutarnja organizacija nabave i održavanja opreme, igračaka i materijala. 
Posebno uspješnim smatramo stavljanje u funkciju vrtićke knjižnice koju su djeca svakodnevno koristila te posuđivala slikovnice za čitanje kod kuće.
Također, u svibnju 2026. dodijeljena su nam bespovratna sredstva u iznosu od 15.685,82 € (ukupan iznos projekta iznosi 20.391,56  €, 30 % iznosa sufinancira Osnivač) u sklopu javnog poziva Ministarstva demografije i useljeništva „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ kroz kojeg smo uspjeli bogato i kvalitetno opremiti logopedski kabinet, povećati sigurnosne uvjete na vanjskom igralištu i izvšiti sobolsikarske radove u objektu vrtića. 
Nabavu sadnica drveća i ukrasnog grmlja, kućice za skladištenje alata te dodatne energetski učinkovite opreme za održavanje dvorišta i vrta planiramo ostvariti preko projekta „Održavanje senzornog vrta i prirodnog vrtićkog okruženja“ prijavljenog na javni poziv Zagrebačke županije za financiranje projekata vrtića i škola u području zaštite okoliša, zaštite prirode i održivog razvoja u 2026. Trenutno čekamo povratnu informaciju o rezultatima tog natječaja.























3. NJEGA I SKRB ZA TJELESNI RAST, RAZVOJ I ZDRAVLJE DJECE


Ove pedagoške godine intenzivno smo radili na sljedećim  zadaćama:

1. Sanitarno-ekološko održavanje vrtića

Sanitarno-ekološko održavanje vrtića trajna je zadaća kojoj smo i ove pedagoške godine pristupali ozbiljno i sustavno.
Redovno smo vršili nabavu kvalitetnih dezinfekcijskih sredstava te redovno i detaljno dezinficirali sve površine, igračke i materijale. Uz redovna čišćenja vršila se i dezinfekcija dodirnih površina (kvaka, rukohvata, prekidača, tipkovnica, telefona), igračaka te cijelog prostora. Vodili smo računa o korištenju igračaka i materijala koji su lakoperivi i moguće ih je dezinficirati. Krpene igračke i predmeti od tkanine redovito su se prali u kemijskoj čistionici.
Također, nastavili smo s redovitom nabavom sredstava za održavanje higijene u skladu s ekološkim zahtjevima i HACCP-sustavom te provođenjem i redovnom evidencijom svih elemenata HACCP- sustava (prijem hrane, temperatura u rashladnim uređajima, temperatura u uređajima za skladištenje smrznute hrane, termička obrada hrane, liste dobavljača…).
Provela su se velika sezonska čišćenja cijelog prostora u kojem su uz pomoćno-tehničko osoblje sudjelovale i odgojiteljice i pedagoginja. Zdravstvena voditeljica, ravnateljica, odgojiteljice i pedagoginja pratile su redovno čišćenje i održavanje cjelokupnog prostora, korištenje sredstava za rad i njihovo odlaganje, pranje i dezinfekciju igračaka za djecu, pranja posteljine za djecu, higijene pri raspodjeli i serviranju hrane, pranja i dezinfekcije pribora za jelo.
Kao pokazatelje postignuća ističemo: funkcionalnost HACCP sustava, vidna i stalna čistoća i urednost prostora, čistoća i ispravnost sredstava za rad, igračaka, posteljine, pribora za jelo; vidna i stalna higijena pri raspodjeli i serviranju hrane.

2. pravilna prehrana djece

Edukacija kuhinjskog osoblja i odgojitelja o važećim standardima prehrane  odvijala se kroz konzultacije sa zdravstvenom voditeljicom i literaturu, a kuhar i zdravstvena voditeljica prisustvovali su edukaciji „Holistički pristup zdravlju djece“.
Zdravstvena je voditeljica informirala roditelje o zdravoj prehrani djece kroz edukativne letke.
Roditelji su na inicijalnim razgovorima i tijekom godine informirali djelatnike vrtića o prehrambenim potrebama i navikama djece, osobito o posebnim prehrambenim potrebama djece  (npr. alergije, intolerancija na gluten).
Jelovnici su kreirani u skladu s zdravstvenim, kulturološkim i obrazovnim normativima, vodeći računa o željama djece i prihvaćenosti namirnica kod djece, kao i posebnim prehrambenim potrebama pojedine djece. Nastojale su se uvoditi nove namirnice i jela. Kod uočenih problema u prehrani zdravstvena voditeljica, pedagoginja i odgojiteljice provodile su savjetovanje s roditeljima.
Kuhar, zdravstvena voditeljica i ravnateljica su prema ukazanoj potrebi radili analize i korekcije jelovnika.
Zdravstvena voditeljica i ravnateljica su pratile proces pripreme i distribucije hrane unutar vrtića -kvalitetu svježih namirnica, sanitarno-higijenski uvjete, kvantitetu i kvalitetu obroka. Također, kuhar, zdravstvena voditeljica i ravnateljica pratili su  proces distribucije namirnica od vanjskih dobavljača- svježinu i kvalitetu namirnica te higijenske uvjete dostave.
Razvijali smo kulturu objedovanja djece- upotrebu pribora za jelo, pravilno postavljanje stola, pristojno ponašanje za stolom, samoposluživanje djece u svim skupinama, pospremanje stola nakon jela te nastojali kreirati toplu i ugodnu atmosferu prilikom objedovanja.
Kao pokazatelje postignuća izdvajamo ostvarenost vanjske edukacije kuhara i zdravstvene voditeljice. dobru usvojenost zdravih prehrambenih navika kod većine djece, prilagođenost jelovnika i procesa objedovanja razvojnim i individualnim osobitostima djece; raznolikost i inovativnost u planiranju jelovnika, osmišljenost situacija objedovanja; ugodnu atmosferu, samostalnost i kulturno ophođenje djece u vrijeme jela.
Smatramo da je potrebno sustavnije i kontinuiranije raditi na timskom radu i suradnji među djelatnicima u kreiranju i analizi jelovnika.

3. skrb za djecu s posebnim potrebama
Nakon ciljanih opservacija djece u skupinama i individualnih opservacija koje su provodile pedagoginja, logopetkinja i odgojiteljice, održani su individualni razgovori s roditeljima kako bi ih se upozorilo na potencijalna razvojna odstupanja i probleme, preporučili se potrebni postupci i metode u interakciji s djecom, kao i primjereni odgojni postupci, a određena djeca su upućena na specijalističku obradu u odgovarajuće ustanove (Polikliniku Suvag). 
Također, održavao se savjetodavni rad s roditeljima kad su oni iskazali potrebu.  
Dječak s dijagnosticiranim poremećajem iz autističnog spektra ove je pedagoške godine, nakon dvije godine odsustva, počeo pohaćati vrtić u poludnevnom programu uz osobnu asistenticu. Osmišljen je IOOP za dječaka kojeg je provodila osobna asistentica, prema uputama odgojiteljica i pedagoginje. IOOP se kontinuirano provodio i vrednovao. Individualizirane su su razvojne zadaće, kreirao se prostorno- materijalni kontekst u skladu s aktualnim potrebama i mogućnostima djeteta i provodile specifične aktivnosti. Dječak je pokazao minimalan  napredak u motoričkom i spoznajnom razvoju te usvojenosti životno-praktičnih vještina, dok je napredak u govorno-jezičnom i komunikacijskom razvoju potpuno izostao. Dječak je uključen u radnu i senzornu terapiju u udruzi „Zvončići“. Logopetkinja je opservirala dijete i preporučila majci nekoliko specijaliziranih ustanova i privatnih kabineta gdje bi mogla potražiti dodatne rehabilitacijke tretmane.
Dječak s izraženijim komunikacijskim teškoćama, uključen u logopedsku, radnu i senzornu terapiju u Poliklinici Suvag, ove je godine pristupio ADOS testu na kojem mu je dijagnosticiran poremećaj iz spektra autizma. Dječak je uključen u cjelodnevni program (do 8 sati) u mlađu vrtićku skupinu. Osmišljen je IOOP za dječaka kojeg su provodile odgojiteljice. U odgojno-obrazovnoj skupini individualizirali su se pristupi i metode rada s dječakom. Kod dječaka je zamijećen značajan napredak u svim razvojnim područjima, osobito u području govornog izražavanja i komunikacije. Logopetkinja ga je uključila u logopetski tretman i u vrtiću.
Istu odgojno- obrazovnu skupinu pohađa još jedan dječak s izraženijim komunikacijskim teškoćama. Dječak je uključen u tretman logopeda, senzornog terapeuta i edukacijskog rehabilitatora u Poliklinici Suvag. ADOS-test u travnju 2025. pokazao je vrlo nisku prisutnost simptoma povezanim sa spektrom autizma, dok se u odgojno-obrazovnoj skupini zbog komunikacijskih teškoća individualiziraju pristupi i metode rada s dječakom. Logopetkinja ga je uključila u logopedski tretman u vrtiću.
Smatramo da bi u toj odgojno-obrazovnoj skupini s dvoje djece s većim poteškoćama bilo potrebno angažirati pomoćnika. 
U stariju jasličku skupinu uključena su dva dječaka koja su nakon timske obrade u Poliklinici Suvag uključena u program rane intervencije. U odgojno-obrazovnoj skupini individualizirali su se pristupi i metode rada s dječacima. Odgojiteljice, pedagoginja i logopetkinja održavale su individualne razgovore s roditeljima s ciljem razmjena informacija, nalaza te sugeriranja primjerenih komunikacijskih i odgojnih postupaka. 
Uvjeti za prijem u vrtić djeteta s težim oštećenjem vida nisu ostvareni, pa se Osnivač vrtića angažirao na olakšavanju provedbe postojećeg smještaja i terapije dječaka u Malom domu.
Određeni broj djece pohađao je logopedsku terapiju u Poliklinici Suvag ili privatnim logopedskim kabinetima. Dolaskom logopetkinje u vrtić počela se odvijati logopedska procjena i terapija i u vrtiću.
Pedagoginja, odgojiteljice i osobna asistentica zajednički su radile na izboru materijala i igračaka te osmišljavanju i prilagodbi aktivnosti koje zadovoljavaju potrebe integrirane djece i djece u postupku opservacije i dijagnostike te koje im omogućuju ravnopravno sudjelovanje u igri i aktivnostima. 
Kroz aktivna situacijska djelovanja te korištenje elemenata preventivnih i razvojnih programa poticale su se cijele odgojno-obrazovne skupine na prihvaćanje djece s posebnim potrebama, koje je bilo na vrlo zadovoljavajućoj razini.
S roditeljima djece s posebnim potrebama odvijala se pojačana suradnja u vidu razmjene informacija, usuglašavanja odgojnih postupaka i pristupa te savjetodavnog rada.
Također, uloga osobne asistentice jasno je definirana i razrađena, a kroz godinu je pedagoginja aktivno pratila njen rad, provodile su se zajedničke refleksije i konzultacije.
Kao pokazatelje postignuća u ovom području izdvajamo: redovan i kvalitetan nadzor i skrb za djecu s većim razvojnim teškoćama, uspješno provedeno angažiranje pomoćnika za dijete s autizmom, jasno definiranu, razrađenu i funkcionalnu ulogu pomoćnika u radu s djecom s posebnim potrebama, uspješnost primjene individualnih razvojnih programa za osobni napredak i postignuća djece s težim posebnim potrebama,  uspješnu primjenu preventivnih i razvojnih programa na prihvaćenost i uvažavanje djeteta unutar skupine.
Suradnju odgojitelja, stručnih suradnika i roditelja na identifikaciji posebnih potreba i pružanja pomoći djetetu smatramo ostvarenom- djeca su redovno i kontinuirano pohađala odgovarajuće tretmane na koje su bila upućena,  odvijala se razmjena informacija oko razvojnog statusa djeteta i usuglašavanja primjerenih postupaka. Smatramo da je potrebno dodatno raditi na osvješćivanju roditelja o važnosti rane i pravovremene dijagnostike i intervencije, pravovremenoj razmjeni informacija o vrsti i uspješnosti provođenih tretmana, kao i na pružanju podrške roditeljima u suočavanju s uočenim razvojnim i odgojnim problemima.
Smatramo nužnim još  povećati intenzitet i kontinuitet suradnje sa specijalističkim ustanovama i sustručnjacima kod kojih djeca prolaze timsku obradu ili tretman. Također, potrebno je povećati uključenost djelatnika na vanjskim edukacijama iz ovog područja. 
Nedovoljno smo uspješni u zadovoljavanju svih uočenih potreba za pomoćnicima za djecu s posebnim potrebama.

4. planiranje i praćenje očuvanja zdravlja djeteta, prevencije bolesti i razvoja zdravstvene kulture i samozaštite djece

Kroz godinu smo kontinuirano provoditi preventivne mjere za sprečavanje bolesti i rano otkrivanje zdravstvenih teškoća: mjere za sprečavanje respiratornih infekcija, prevencija karijesa, sanitarno- higijenske mjere te mjere sigurnosti vanjskog i unutarnjeg prostora.
Djeca u godini pred polazak u školu obavili su detaljne sistematske preglede (pedijatra, stomatologa, oftalmologa). 
U svim odgojno-obrazovnim skupinama zdravstvena voditeljica je provela antropometrijska mjerenja djece na početku i na kraju pedagoške godine.
Evidenciju pobola, kao i cjelokupnu zdravstvenu dokumentaciju (zdravstvene kartone, evidenciju ozljeda, epidemioloških indikacija, sanitarnog nadzora, higijensko-epidemiološkog nadzora) vodila je zdravstvena voditeljica. Ove pedagoške godine imali smo nekoliko opetovanih pojava ušiju. 
Također, zdravstvena voditeljica je kroz savjetodavni rad i edukativne letke različite zdravstvene tematike radila na informiranju i educiranju odgojitelja i roditelja. 
U svakodnevnim životno- praktičnim aktivnostima djece te odgojno-obrazovnim aktivnostima (simbolička igra u centru liječnika, sklop aktivnosti vezanih uz ljudsko tijelo, zube i oralno zdravlje…) nastojali smo integrirati elemente primarnog preventivnog programa zdravstvenog odgoja (stvaranje kulturno- higijenskih i zdravih prehrambenih navika, stjecanje znanja o vlastitom tijelu, čuvanju zdravlja i samozaštiti). 
U obilježavanje Tjedna zdravlja u vrtiću u kojem je tema bila mentalno zdravlje ( u travnju 2026). uključile su se četiri odgojno- obrazovne skupine: mješovita  jaslička “Ptičice”, mlađa vrtićka “Tintilinići”, srednja vrtićka “Pandice” i srednja vrtićka “Šapice”. U obilježavanje Tjedna zdravlja mogli su se uključiti roditelji kroz “obiteljske izazove”- jedna obitelj poslala nam je fotografije i video snimku zajendičke igre “Obiteljska supermoć”. Izvješće o provedenim aktivnostima poslano je organizatoru Tjedna zdravlja- Hrvatskom zavodu za javno zdravstvo. 
U vrtićkim skupinama se provodila integracija elemenata preventivno-zaštitnih programa, osobito kroz provedbu aktivnosti vezanih uz prepoznavanje opasnosti u okolini te klimatskih promjena.
Kao pokazatelje postignuća u ovom području smatramo: funkcionalan i transparentan sustav praćenja provedbe protuepidemijskih mjera, praćenje zdravstvenog stanja djece, nizak postotak ozljeđivanja djece, usvojenost kulturno- higijenskih i zdravih prehrambenih navika kod većine djece, usvojenost znanja o vlastitom tijelu i čuvanju zdravlja te sposobnost prepoznavanja opasnih i kriznih situacija kod većine djece.
Suradnja s vanjskim stručnjacima na zaštiti djetetovog zdravlja i prevenciji bolesti nije ostvarena u planiranoj mjeri. Izostalo je više organiziranih oblika edukacije za djelatnike i roditelje. Smatramo da je potrebno još raditi na edukaciji roditelja i djelatnika kroz organizaciju predavanja i radionica sa zdravstvenom voditeljicom i vanjskim zdravstvenim stručnjacima te jačanju suradnje s roditeljima oko prevencije pojave bolesti u vrtiću. Također,u sljedećoj godini potrebno je sustavnije provoditi neki od preventivno-zaštitinih programa vezan uz potencijalno opasne situacije, elementarne nepogode, klimatske promjene.

5. unapređenje rada u području tjelesnog razvoja djece
Nastojali smo održavati kvalitetne prostorno-materijalne uvjete za svakodnevne motoričke aktivnosti, što je najvidljivije kroz održavanje sportske dvorane te opreme i pomagala za motoričke aktivnosti. Kroz projekt „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ dodatno je opremljeno vrtićko igralište novim primjerenim i poticajnim spravama.
Razvoj motoričkih i senzoričkih vještina djece kontinuirano se poticao boravkom djece u senzornom vrtu u svim godišnjim dobima.
Tjelesne aktivnosti i satovi tjelesnog odgoja redovno su se odvijali u dvorani, a u tom prostoru su djeca boravila i u vrijeme loših vremenskih prilika kad nije bilo moguće boraviti vani.
Djeca vrtićkih skupina često su odlazila na duže šetnje kroz mjesto i okolnu prirodu. Planirani povremeni boravak u prirodi uz pratnju roditelja nije ostvaren.
U mlađoj vrtićkoj skupini proveden je veliki godišnji projekt ”Igre s pjevanjem i igre s pokretom” unutar kojeg su djeca usavršavala sve oblike kretanja, usklađivala ritam, govor i pokret te jačala timski duh i suradnju.
Posjete sportskim terenima ove pedagoške godine nismo ostvarili, ali su djecu u vrtiću posjetili članovi Judo kluba Pisarovina i mažuretkinja. Dio djece iz vrtića uključen je u treninge u tim klubovima.
Praćenje, procjenjivanje i evaluiranje motoričkih postignuća djece redovno se vršilo u sklopu antropometrijskih mjerenja te praćenja razvojnih sposobnosti prema protokolima promatranja.
Kao pokazatelje postignuća izdvajamo: funkcionalno i svrsihodno korištenje prostora sportske dvorane, raznolikost, atraktivnost i primjerenost poticaja, sadržaja i aktivnosti u vanjskom prostoru vrtića (igralište, senzorni vrt), kao i odlasci u šetnje, kvalitetno strukturirane tjelesne aktivnosti primjerenim sadržajima i metodama rada, sustavan i strukturiran rad na tjelesnim aktivnostima kroz projekt „Igre s pjevanjem i igre s pokretom“, izražena motiviranost djece za motoričke aktivnosti, povećana psihomotorna spremnost djece, fizičko zdravlje djece, usvojenost osnovnih normi sportskog ponašanja kod djece: poštivanje pravila, timski rad.


Zaključak

Vrlo važnu ulogu u ostvarivanju zadaća njege i skrbi za tjelesni rast i razvoj djece imala je zdravstvena voditeljica, koja je sugerirala, velikim dijelom samostalno provodila i kontrolirala sve elemente prevencije bolesti i razvoja zdravstvene kulture na razini vrtića, kao i provodila aktivnosti i radionice s djecom vezane uz neke elemente zdravstvenog odgoja (pranje zubi, pranje ruku, zdrava hrana, pravilna prehrana…)
Zajedničkim radom odgojno-obrazovnog, pomoćno-tehničkog osoblja i zdravstvene voditeljice održavali smo postavljeni standard kvalitete u području sanitarno-ekološkog održavanja vrtića, pravilne prehrane vrtića i rada na prevenciji bolesti i samozaštiti djece.
Smatramo da održavamo zadovoljavajuću razinu kvalitete u skrbi za djecu s posebnim potrebama (kroz ndividualizirane odgojno- obrazovne programe za djecu s posebnim potrebama, jasnu i razrađenu ulogu pomoćnika, nabavu primjerenih poticaja i materijala te  kontinuirano praćenje djece i pravovremeno interveniranje stručnog tima (pedagoginja, logopetkinja) i odgojiteljica kod uočenih razvojnih teškoća. Zapošljavanje logopeda značajno je podiglo kvalitetu rada vrtića i skrbi za djecu. Smatramo da je potrebno pojačano raditi na angažiranju većeg broja pomoćnika kako bismo mogli adekvatno odgovoriti na razvojne i odgojno-obrazovne potrebe sve djece s posebnim potrebama u našem vrtiću.
Posebno uspješnim smatramo projekt “Igre s pjevanjem i igre s pokretom” u srednjoj jasličkoj skupini “Tintilinići”.
Također, i ovogodišnje uključivanje u obilježavanje Tjedna zdravlja u vrtiću bilo je izrazito sadržajno, poticajno i svrsihodno.


















1. ODGOJNO-OBRAZOVNI RAD


Ove pedagoške godine intenzivirali smo rad na sljedećim zadaćama:

1. Unapređenje rada s djecom u godini pred polazak u školu

Cilj nam je bio stvaranje uvjeta za što cjelovitiji i uspješniji razvoj rječnika i predčitalačkih vještina, predmatematičkih vještina te podizanje opće spremnosti djece za polazak u školu.
Izvršili smo inicijalnu procjenu razvoja djece i izradili ciljane individualne zadaće za pojedinu djecu. Individualizirali smo i metode rada s djecom koja su zbog svoje lošije socioemocionalne zrelosti i slabijih kognitivnih i govorno-jezičnih sposobnosti teže usvajala ponuđene sadržaje. Desetero djece iz starije vrtićke skupine pohađalo je logopedski tretman izvan vrtića, a nakon zapošljavanja logopetkinje bili su uključeni i u logopedsku terapiju u vrtiću.
Osim kontinuiranog održavanja programa predškole, nastojali smo svakodnevne aktivnosti upotpuniti sadržajima i zadacima koji dodatno potiču razvijanje i usavršavanje sve složenijih predčitalačkih i predmatematičkih vještina.
Nastojali smo kreirati prostorno-materijalni kontekst koji djecu potiče na samostalno istraživanje, uočavanje, kombiniranje, logičko zaključivanje i donošenje kreativnih rješenja. U sobi dnevnog boravka formiran je bogat centar početne matematike koji se kontinuirano obogaćivao novim igrama, mozgalicama i radnim listićima. Centar početnog čitanja i pisanja kontinuirano smo obogaćivali novim slikovnicama, slikopričama, jezičnim igrama i komunikacijskim karticama. Predškolska skupina „Jagodice“ bila je uključena u čitateljski izazov Ministarstva kulture „!5 po 15- cijela Hrvatska čita djeci“. Djeca su i nakon izazova te neovisno o čitalačkim aktivnostima u skupini koje su se kontinuirano odvijale cijele godine, postala redovni korisnici vrtićke knjižice- svakodnevno je nekoliko djece iz skupine odlazilo u vrtićku knjižnicu i samostalno biralo slikovnice za čitanje kod kuće.
Također, djeca predškolske skupine su kontinuirano pohađala STEM radionice u udruzi Eduka- centar lokalnog razvoja, u sklopu projekta Znanstvena avantura. Dva puta mjesečno dvije grupe od 6-ero djece organiziranim prijevozom su odlazile na radionice iz područja biologije, fizike, kemije (npr.katapult, magnetizam, mikroskopiranje, bioraznolikost, konstruiranje, elektricitet, energija vjetra…).
U redovan rad integrirali smo i preventivno-zaštitne programe (razvoj samosvijesti i pozitivne slike o sebi, CAP program, kurikul otpornosti). Skupina je bila uključena i u UNICEF-ov program „Škole za Afriku.“
Djeca su bila aktivno uključena u kulturno-umjetnička i društvena zbivanja izvan vrtića- Dane kruha, božićni i uskršnji sajam u mjestu, a posjetila su i koncertnu dvoranu „Vatroslav Lisinski“ gdje su gledala simfonijsku priču „Peća i vuk“. U vrtiću su prisustvovala na dvije gostujuće kazališne predstave  (Kazališta Kvak i Kofer teatra) te posjetima volontera Saše Danon i Emila Čančara koji su im prenijeli svoje iskustvo volontiranja u Africi. 
Odgojitelji su jačali svoje kompetencije  u radu s djecom u godini pred polazak u školu kroz stručnu i priručnu literaturu, vanjska usavršavanja na webinarima, interne edukacije te konzultativni rad i refleksije s pedagogom.
Roditelje smo na početku pedagoške godine na roditeljskom sastanku informirali o programu predškole, dobroj pripremljenosti za školu te načinima poticanja razvoja predčitalačkih i predmatematičkih osobina, perceptivno- motoričkih sposobnosti i operacionalnosti mišljenja.
Roditelji su aktivno sudjelovali u razmjenjivanju informacija i vrednovanju postignuća djeteta.
Kao pokazatelje postignuća izdvajamo: poticajno materijalno okruženje u odgojno-obrazovnoj skupini, raznolikost i bogatstvo aktivnosti i sadržaja, primjerenost metoda odgojno-obrazovnog rada, kontinuirana prisutnost djece na STEM radionicama, dobro razvijene grafomotoričke sposobnosti (kod sve djece) i perceptivno- motoričke sposobnosti djece, očigledan napredak u razvoju vokabulara, usvojenost predčitalačkih vještina (a i sposobnosti čitanja kod neke djece), usvojenost predmatematičkih vještina, samostalnost djece u brizi za sebe, očigledan napredak u razvijenosti socijalnih vještina i odgovarajućoj emocionaloj zrelosti kod djece, timski rad odgojitelja i stručnih suradnika.

2. Integriranje sigurnosno- zaštitnih i preventivnih razvojnih programa

Cilj integracije elemenata sigurnosno-zaštitnih i preventivno- razvojnih programa bilo je stvaranje razvojno primjerenog konteksta koje osigurava poštivanje dječjih prava, razvijanje vještina socijalne kompetencije, empatije, pozitivnog mišljenja, samopoštovanja, potiče odgovorno ponašanje djeteta i konstruktivne obrasce ponašanja i življenja u zajednici. 
Identificirali smo razvojne i posebne potrebe djece, aktualne i potencijalne probleme u odgojno-obrazovnim skupinama te stvarali materijalne uvjete i razvojno- primjereni kontekst za djetetovo učenje, vježbanje i svakodnevno prakticiranje ciljanih životno važnih vrijednosti i vještina. Također, nastojali smo prepoznati i iskoristiti svakodnevne situacije za učvrćivanje poželjnog načina reagiranja.
Kroz promatranje, analiziranje i vrednovanje postojeće prakse te ponašanja odgojitelja i djece osvješćivali smo stavove o odgoju i disciplini; ponašanjima i vrijednostima koje želimo prenijeti djeci, a kroz individualni rad stručnog tima s odgojiteljima u konkretnim odgojnim situacijama osvješćivali smo vlastite odgojne postupke i radili na njihovom unapređenju.
U svim skupinama provodile su se ciljane aktivnosti, ali i situacijske intervencije, usmjerene na razvijanje socijalne kompetencije i prosocijalnog ponašanja djece. Aktivnosti su se odnosile na usvajanje pravila ponašanja (u grupi, uljudnog ponašanja u svim situacijama), razvoj svijesti o drugima, poticanje povezanosti i zajedništva, razvoj empatije, razvoj svijesti o važnosti pomaganja, odgovornosti za druge, važnosti suradnje i dogovora, postizanja kompromisa, samoregulacije. 
Kroz UNICEF-ov program „Škole za Afriku“ koji se provodio u odgojno- obrazovnim skupinama „Šapice“ i „Jagodice“, osim stjecanja znanja o kontinentu i specifičnostima života ljudi u Africi, razvijali smo svijest o važnosti poštivanja različitosti, ljudskim pravima, dječjim pravima, važnosti pomaganja i humanitarnog rada. Kao osobito vrijedan dio aktivnosti vezan uz ovaj program su posjete dvoje volontera koji su kroz  priče, fotografije i video-snimke djeci prikazali svoj boravak na afričkom kontinentu. Saša Danon je kroz svoje iskustvo rada na pošumljavanju Madagaskara upoznala djecu s konceptom klimatskih promjena te utjecaja čovjeka na prirodu. Upoznala ih je i sa specifičnim biljnim i životinjskim vrstama Madagaskara. Emil Čančar  je približio djeci svoje iskustvo volontiranja u Gani, s posebnim naglaskom na ljudska prava i obrazovanje djece u Gani. Na razini vrtića cijele su se godine provodile skupljačke akcije- uz panoe s informacijama o programu bila je postavljena „kasica“ u koju se roditelji prema svojim mogućnostima mogli ubaciti donaciju, kao i na sajmovima u mjestu na kojima je vrtić sudjelovao. Donacije su uplaćene na račun UNICEF-a. 
S djecom u godini pred polazak u školu proveden je CAP program prevencije zlostavljanja djece usmjeren na osnaživanje djece u prepoznavanju opasnosti i asertivnog zalaganja za sebe, samozaštitu od nasilja, smanjivanje njihove ranjivosti i podložnosti nasilju. Roditelji su informirani o programu na edukativnom roditeljskom sastanku. Također, provedno je predavanje o CAP programu za nove djelatnike u vrtiću. Provedeno je vrednovanje CAP programa od strane roditelja i djelatnika. Izvješće o provednom programu poslano je udruzi Korak po korak.
U starijoj vrtićkoj skupini cijele se pedagoške godine provodio kurikul otpornosti kojem je cilj bio poučiti djecu vještinama potrebnim za suočavanje sa životnim preprekama kroz nekoliko velikih tema: razvoj komunikacijskih vještina (slušanje drugih i asertivno zauzimanje za sebe), uspostavljanje i održavanje zdravih odnosa (razvoj socijalnih vještina, zadržavanje prijateljstava, empatija), razvijanje pozitivnog mišljenja (optimizam, svijest o pozitivnim emocijama- nada, sreća, humor), razvoj samoodređenja (sposobnost rješavanja problema, osjećaj samoučinkovitosti, osnaživanje i autonomija). U skupini je bio oformljen centar otpornosti s rekvizitima, plakatima i materijalima vezanim uz pojedinu temu kurikula te dječjim radovima, crtežima i radnim listićima. Djeca su povremeno dobivala zadatke za rad kod kuće, čime su u projekt bile uključene i obitelji. Aktivnosti su dokumentirane dječjim radovima, fotografijama i video-zapisima te prezentirane drugim odgojiteljicama na stručnom aktivu i roditeljima na roditeljskom sastanku.
Kao pokazatelje postignuća izdvajamo: dobre socijalne odnose unutar skupine, razvijenije komunikacijske vještine djece (slušanja drugih i asertivnog zauzimanja za sebe), samostalnost i proaktivnost djece u rješavanju različitih problema, uvažavajući odnos djece prema različitosti drugih, smanjenje agresivnog i destruktivnog ponašanja, uspješno prepoznavanje potencijalno opasnih situacija, interes i aktivan angažman djece i odraslih u humanitarnim akcijama, ostvarenost suradnje s roditeljima (uključenost u humanitarne akcije, pomoć djeci u radnim zadacima kurikula otpornosti, visoke ocjene CAP programa od strane roditelja).
Ove pedagoške godine nismo ostvarili suradnju s HCK-om Jastrebarsko i lokalnim udrugama, što ćemo nastojati promijeniti u sljedećoj pedagoškoj godini.
. 
3. Razvijanje kreativnosti  kroz sve oblike dječjeg stvaralaštva

Cilj nam je bio obogatiti svakodnevnu odgojno-obrazovnu praksu različitim umjetničkim i kulturnim sadržajima, poticati djecu na kreativnije i svestranije stvaralačko izražavanje kroz inovativne i atraktivne pristupe i materijale, razvijati senzibilitet za različite vidove umjetnosti te pozitivno utjecati na cjelokupni razvoj djeteta (psihomotorički, govorno- komunikacijski, socio-emocionalni). 
U svim sobama dnevnog boravka djece nastojali smo obogatiti postojeće centre aktivnosti novim rekvizitima i sredstvima za likovno, glazbeno i dramsko stvaralaštvo. Također, prostor vrtićke knjižnice dodatno smo opremili različitim lutkama za scensko-dramsko izražavanje (likovi iz priča i bajki, članovi obitelji, ljudi različitih rasa, ljudi različitih emocija, životinje).
Odgojitelji su nastojali podići svoje stručne kompetencije u ovim područjima kroz stručnu literaturu i vanjsku edukaciju. Dvije odgojiteljice iz jasličkih skupina prisustvovale su edukaciji „Likovnost u jasličkoj dobi“, a odgojiteljica starije vrtićke skupini edukaciji „Boje koje sviraju“. Odgojiteljica srednje vrtićke skupine prisustvovala je edukaciji „ Kako raditi s djecom u vrtiću kroz glazbu.“ 
U aktivnostima se često nastojalo sintetizirati različita područja umjetničkog stvaralaštva npr. slikanje uz glazbu (osobito klasičnu), dramatizacije glazbenih djela…Veliku pozornost posvećivali smo izboru slikovnica kao medija koje spaja likovno i književno stvaralaštvo te je izvrstan poticaj djeci na govornu, dramsku i likovnu ekspresiju.
Sadržaji i aktivnosti s područja glazbe i plesa provodili su se u svim skupinama, npr. upoznavanje klasične glazbe i instrumenata- kroz aktivno i pasivno slušanje glazbe; igre detektiranja i prepoznavanja zvuka instrumenata; ples i kretanje uz klasičnu glazbu, različite plesne aktivnosti (slobodan ples, ples po osmišljenoj koreografiji, različite ritmičke igre), igre s pjevanjem, aktivnosti izražavanja zvukom i pokretom, igre zapamćivanja i prepoznavanja različitih zvukova i izvora zvuka, aktivnosti sviranja.
Osobito je bio uspješan projekt „Pričom do glazbe“ u srednjoj vrtićkoj skupini „Šapice“. Kroz priče i anegdote iz života poznatih skladatelja i priče nadahnute skladbama nastojalo se djeci približiti instrumente, simfonijski orkestar, gudačke kvartete, klasična glazbena djela (balet, simfonijske priče, opere) i upoznati ih s njihovim autorima. Tako su djeca upoznala Mozarta (Čarobna frula, Turski marš), Bacha (Badinerie), Beethovena (Simfonije), Haydna (Gudački kvartet), Rossinija (Wilhelm Tell, Mačji duet), Čajkovskog (Orašar, Labuđe jezero, Trnoružica), Debussya (Mjesečina), Rimski-Korsakova (Bumbarov let), Prokofjeva (Peća i vuk), Wagnera (Walkira), Gotovca (Ero s onog svijeta), Zajca (Nikola Šubič Zrinski)… Djeca iz ove skupine prisustvovala su izvedbi simfonijske priče “Peća i vuk” u koncertnoj dvorani “Vatroslav Lisinski.” Svakom autoru i djelu pristupali su kroz različite oblike upoznavanja i stvaralaštva (glazbenog, likovnog, scenskog) što je dokumentirano fotografijama i video-zapisima, prezentirano drugim odgojiteljicama na stručnom aktivu i roditeljima na roditeljskom sastanku.
U svim odgojno-obrazovnim skupinama djeca su se upoznavala s različitim načinima dramatizacije i funkcije scenske lutke, kao i ostalim mogućnostima dramske ekspresije (npr. vlastito tijelo). Primjerenim aktivnostima i poticajima, u skladu s dobi i razvojnim mogućnostima djece, nastojali smo poticati razvoj ekspresivnih sposobnosti djece u području dramskog stvaralaštva.
Dramatizacije i igrokazi često su bili vezani uz aktivnosti čitanja, osobito uz velike čitalačke projekte npr. Naša mala knjižnica MINI u odgojno-obrazovnoj skupini „Tintilinići“ te čitalački izazov „15 po 15- cijela Hrvatska čita djeci“ u odgojno-obrazovnim skupinama „Pandice“, „Šapice“ i „Jagodice“. U vrtiću su gostovala kazališta  „Kofer teatar“ i „Kazalište Kvak“ čijim su predstavama prisustvovala djeca vrtićkih skupina. Ove je pedagoške godine prvi put u vrtiću gostovala i predstava za djecu rane dobi „Bebe su super“ kazališta LOFT, u sklopu čitateljskog izazova „15 po 15“. Predstavi su prisustvovala djeca iz sve tri jasličke skupine. 
Dramska sekcija odgojitelja ove pedagoške godine nije bila aktivna.
Kroz likovne sadržaje i aktivnosti nastojali smo upoznati djecu svih odgojno-obrazovnih skupina s različitim likovnim tehnikama i načinima likovne ekspresije, uvesti neke nove likovne tehnike i povezati različite vidove kreativnosti (likovno izražavanje, glazbu i pokret) te potaknuti djecu na izražavanje emocija kroz likovnost. Najangažiranija u tome bila je starija vrtićka skupina „Jagodice“ kroz projekt „Artfulness”. Likovnim aktivnostima često su prethodile vježbe disanja i zamišljanja, pratila ih je primjerena klasična ili meditativna glazba te promišljen izbor tehnike i boja. Djeci su se nudile različite likovne tehnike ( npr. monotipija, kartonski otisak), različita likovna i nelikovna sredstva (npr. akvarel bojice, akrilni flomasteri, tuš-pera, glina, špage, žica) te različite podloge na kojima su radili (platna, stiropor,kartonski tuljci, okviri za tkanje…).  Crtali su i slikali po uzoru na poznate umjetnike- Henrija Mattisea, Romero Britto, Fridu Kahlo, Borisa Bućana… Također, upoznali su se s konceptom instalacija- koristeći žicu, striroporne kugle, plastelin, špagu i okvire za tkanje izrađivali su instalacije po uzoru na Yayoi Kusamu. Okušali su se i u land artu i prostornom oblikovanju (pomoću stiropornih kocaka, tuljaca, kutija…) te recikliranoj umjetnosti ( npr. izrada cvjetova od plastike). Djeca ove skupine sudjelovala su na dva likovna natječaja Hrvatske glazbene mladeži na temu „Peća i vuk“ i „Viva Verdi“. Nekoliko radova (četiri na temu „Peća i vuk“ i tri na temu „Viva Verdi“) bilo je izloženo u Koncertnoj dvorani Vatroslav Lisinski, tako da su djeca, osim što su prisustvovala otvorenju izložbe, doživjela i koncert simfonijskog orkestra u koncertnoj dvorani. Sva djeca iz skupine “Jagodice” prisustvovala su izvedbi simfonijske priče “Peća i vuk” i obišla izložbu likovnih radova. Djeca ove skupine sudjelovala su i na likovnom natječaju Hrvatskog šumarskog instituta na temu šume. Također, organizirana je i likovna radionica za djecu i roditelje povodom Dana žena- priče o poznatim ženama (Kleopatra, Ivana Brlić Mažuranić, Slava Raškaj, Nina Simone, Zhenyi Wang) na likovnim plakatima. “Jagodice” su se okušale i u primjenjenoj umjetnosti i dizajnu- orginalnim uzorcima iscrtali su majice koje su im poslužile kao kostimi na završnoj priredbi. Dramatizirali su slikovnicu “Pastele u štrajku” i time spojili govorno, dramsko i likovno izražavanje i dizajn.
Aktivnosti su kontinuirano evaluirane od strane odgojitelja i pedagoga, dokumentirane kroz fotografije i video snimke te prezentirane na internom stručnom aktivu i roditeljskom sastanku kroz video-esej. Također, roditeljima su aktivnosti prezentirane i kroz tjedne izložbe dječjih likovnih radova.
Kao posebno vrijedan izdvajamo projekt „Senzorika i kreativnost“ u starijoj jasličkoj skupini „Perunike“, koji se bavio međusobnim utjecajem osjetilnih podražaja i umjetničkih aktivnosti; procesom kojim senzorni podražaji hrane kognitivni aspekt kreativnosti i stvaraju materijal za kreativni proces (kognitivna obrada, kategorizacija, konceptualno povezivanje). Provedene aktivnosti imale su naglasak na sinestetički pristup pojedinoj temi (npr. Vivaldi: Proljeće- kroz glazbu, video materijal, priču, likovno izražavanje i pokret). Bavili su se orfeizmom (igra krugovima različitih veličina, boja i tekstura- na svjetlosnom stolu, papiru, tkanini) kao i radom na tkanini (npr. toge ukrašavane otiskom boje i kapaljkama, modna revija i ples). Po uzoru na Haringa, ocrtali su svako pojedino dijete na papiru velikog formata što je poslužilo za senzorne igre svjetla i sjene te oponašanja poze i pokreta. Specifično su pristupili i Mondrianu- prethodno oslikane kvadratne i pravokutne kartone različitih veličina djeca su u timu kombinirali u slike. Za procese emocionalne regulacije često su koristili glinu. U umjetničkim aktivnostima otvorenog tipa djeci su bile ponuđene podloge različitih tekstura, boje i različita likovna i nelikovna sredstva (npr. grančice različitog začinskog i mirisnog bilja). Aktivnosti su kontinuirano evaluirane od strane odgojitelja i pedagoga, dokumentirane kroz fotografije i video snimke te prezentirane na internom stručnom aktivu i roditeljskom sastanku
Kao pokazatelje postignuća ističemo: različitost i inovativnost ostvarenih aktivnosti; bogatstvo, raznolikost i primjerenost poticaja i materijala u likovnim, glazbenim i dramskih  centrima; kvalitetnije estetsko uređenje vrtića; različitost i inovativnost likovnih tehnika, sredstava i aktivnosti (osobito u starijoj jasličkoj i starijoj vrtićkoj skupini); aktivnost i zainteresiranost djece za ponuđene sadržaje; pojačani interes djece za kreativnim izražavanjem (osobito glazbenim  u srednjoj vrtićkoj skupini, likovnim u starijoj jasličkoj i starijoj vrtićkoj skupini) te napredak djece u likovnoj, glazbenoj i dramskoj ekspresiji; uključenost roditelja u aktivnosti (likovne radionice, zajednički odlasci na izložbe),  pozitivne završne evaluacije. 
Smatramo da ubuduće trebamo ponovno aktivirati dramsku sekciju odgojitelja te se povezati s kulturno-umjetničkim institucijama i društvima te umjetnicima u neposrednom okruženju.

4. Kreiranje poticajnog prostorno- materijalnog konteksta za usvajanje predmatematičkih kompetencija i kompetencija u prirodoslovlju djece rane  i predškolske dobi

Cilj nam je bio kreiranje inovativnog, stimulativnog i bogatog materijalnog konteksta koji će  djeci svih dobnih skupina omogućiti primjerene i inovativne načine samostalnog i aktivnog učenja te razvijanja početnih predmatematičkih kompetencija i početnih kompetencija iz prirodoslovlja, kao i ljubav prema prirodi i okolišu.
Nakon evidentiranja inicijalnog stanja iskoristivog materijala i poticaja u sobama dnevnog boravka djece, kroz godinu se nekoliko puta izvršila nabava igračaka i didaktičkog materijala koji omogućuju razumijevanje koncepata količine, uzoraka, oblika, odnosa, mjera, prostora i brojeva, a odgojiteljice su redovno i same izrađivale primjerene poticaje. Planirale su se i provodile aktivnosti koje potiču istraživanje, otkrivanje i zaključivanje o zakonitostima u svijetu prirode, u skladu s dobi djece i razvojnim mogućnostima. Dio aktivnosti iz područja matematike i prirodoslovlja  provodio se u vanjskom prostoru vrtića, senzornom vrtu i povrtnjaku. 
Osobito uspješan bio je projekt „Utjecaj predmatematičkih vještina na razvoj fine motorike“ u odgojno- obrazovnoj skupini „Pandice“ kroz kojeg su provedene brojne aktivnosti za jačanje ruku, poticanje koordinacije oko-ruka, poticanje pincentnog hvata, poticanje grafomotorike te ključne aktivnosti za razvoj predmatematičkih vještina i fine motorike- slaganje i građenje, matematičke slagalice i puzzle, matematičke igre pridruživanja i umetanja, matematičke igre s kockicom, igre s oblicima i sortiranje. Aktivnosti su dokumentirane pisanim bilješkama, fotografijama i video-snimkama te prezentirane odgojiteljima na stručnom aktivu i roditeljima na roditeljskom sastanku.
Na kraju godine pedagoginja i odgojiteljice izvršile su procjenu materijala i poticaja u sobama dnevnog boravka koja je najzadovoljavajuća u odgojno-obrazovnim skupinama „Pandice“ i „Šapice“. 
Kao pokazatelji postignuća (osobito u skupini „Pandice“) izdvajamo: bogato materijalno okruženje soba dnevnog boravka djece, estetski atraktivan prostor, učestalost, raznolikost i primjerenost aktivnosti u vanjskom prostoru vrtića, velik interes djece za igru i učenje s ponuđenim poticajima, atraktivnost, promišljenost i funkcionalnost ponuđenih i izrađenih poticaja te usvojenost predmatematičkih vještina kod djece te kompetencija iz prirodoslovlja.
Smatramo da je potrebno dodatno raditi na uključenosti roditelja u projekt te verifikaciji Programa za usvajanje predmatematičkih kompetencija i kompetencija u prirodoslovlju djece rane i predškolske dobi.

5. Usvajanje  STEM pristupa učenju i stjecanju kompetencija

Cilj nam je bio kreiranje inovativnog, stimulativnog i bogatog materijalnog konteksta te implementaciju STEM pristupa što će omogućiti djeci (osobito najstarije predškolske skupine) primjerene i inovativne načine samostalnog i aktivnog učenja te razvijanja početnih kompetencija iz znanosti, tehnologije i matematike.
Izvršili smo nabavu primjerenih poticaja, igračaka i didaktičkog materijala za provođenje STEM aktivnosti (npr.cubetto robot, Bee-Bot pčela, početni setovi za kodiranje, interaktivni senzorni pod s pripadajući softverom…). Dio materijala raspoređen je po sobama dnevnog boravka svih odgojno- obrazovnih skupina, a dio je smješten u STEM i digitalnom centru kojeg smo formirali u višenamjenskom prostoru u dograđenom dijelu objekta. 
Kroz godinu su osmišljavane i provođene primjerene aktivnosti iz područja matematike, prirodoslovlja, meteorologije, u skladu s dobi i razvojnim mogućnostima djece.
Budući da je naš vrtić partner udruzi Eduka na projektu „Znanstvena avantura“ dvije naše odgojiteljice sudjelovale su na nekoliko edukacija iz ovog područja- na Institutu Ruđer Bošković, Agronomskom fakultetu i udruzi Eduka. Također, u sklopu navedenog projekta vodile su dvije radionice za djecu na STEM danu u vrtiću 20.11.2025.- „Učimo o vjetru“ (voditeljica Ivana Pokupčić) i „Kruženje vode u prirodi“ ( Marija Sremić). Treća radionica tog dana bila je VR- Životinjski svijet (voditelj Mihael Bošnjak, zaposlenik udruge Eduka). U vrtiću je 10.03.2026. održan još jedan STEM dan sa sljedećim radionicama: Zrak ima snagu (Mihael Bošnjak, zaposlenik Eduke), Izrada impresivnih građevina (Ivan Sirovica, zaposlenik Eduke) i Životinje u pokretu (Andreja Lucić, stručni suradnik Eduke). Na oba STEM dana prisustvovala su djeca iz odgojno-obrazovne skupine „Šapice“ i djeca polaznici programa predškole koja nisu uključena u redovni program.
Djeca te dvije skupine prisustvovala su na još sedam radionica kroz tri posjeta udruzi Eduka. Djeca starije vrtićke skupine „Jagodice“  u STEM radionice u udruzi Eduka bila su uključena kroz cijelu pedagošku godinu. Sudjelovala su na ukupno 22 radionice. Roditelji su o radionicama informirani kroz kratke izvještaje i fotografije na panoima skupina. 
Kao pokazatelje postignuća izdvajamo aktivnu i uspješnu uključenost odgojitelja u vanjsku edukaciju iz ovog područja, kontinuiranu i funkcionalnu suradnju s Udrugom Eduka, redovitu i aktivnu uključenost djece u STEM radionice u Udruzi Eduka, održavanje STEM dana u vrtiću, 
bogato materijalno okruženje soba dnevnog boravka djece, formiran digitalni centar u višenamjenskom prostoru, atraktivnost, promišljenost i funkcionalnost ponuđenih i izrađenih poticaja, velik interes djece za igru i učenje s ponuđenim poticajima, usvojenost STEM vještina (kreativnost u rješavanju problema, praktično učenje…) kod djece. 
Smatramo da je potrebno još razvijati naviku korištenja materijala i poticaja iz STEM i digitalnog centra u višenamjenskom prostoru vrtića.

6. Poticanje govorno- komunikacijskog razvoja djece rane dobi

Cilj nam je bio poticanje razvoja govorno- jezičnih i komunikacijskih sposobnosti djece rane dobi te prevencija govornih i komunikacijskih teškoća, kroz osviješteno i primjereno stimuliranje pokreta fine motorike, govorne muskulature te primjenu govora u svim situacijama.
Obogatili smo prostorno- materijalni konteksta za stimulaciju govora djece primjerenim poticajima i materijalima te poticali govor i primjerenu interakciju u svim situacijama.
U svim skupinama provodile su se primjerene aktivnosti s djecom-  igre prstićima, rukama i dlanovima, brojalice, pjesmice i pokretne igre za razvoj govora, vježbe za jačanje govorne muskulature. Osobito uspješan bio je godišnji projekt „Poticanje govora kroz malešnice i igre prstićima” u odgojno-obrazovnoj skupini “Oblačići”.  Projekt je dokumentiran video-snimkama koje služe i kao dobar primjer metodičke obrade malešnica i igara prstićima, a prikazan je odgojiteljima na stručnom aktivu i roditeljima na roditeljskom sastanku. 
Odgojiteljice i pedagoginja zajednički su provodile odabir primjerenih kvalitetnih slikovnica za djecu rane dobi. Vrlo uspješno realiziran je projekt „Slikovnica u ranoj dobi” u odgojno- obrazovnoj skupini “Ptičice” kroz koji su provedena brojna individualna i zajednička, dijaloška čitanja slikovnica usmjerena na bogaćenje vokabulara djece, razgledavanje ilustracija, prepoznavanje i imenovanje pojava na ilustracijama, praćenje jednostavne radnje i aktivno sudjelovanje djece u čitanju. Nakon čitanja provodile su se različite dodatne aktivnosti- dramatizacije jednostavnih scena, senzoričke i likovne aktivnosti. Aktivnosti su dokumentirane fotografijama i video zapisima te prezentirane odgojiteljima na stručnom aktivu. Prezentacija je sadržavala i preporuku kvalitetnih slikovnica za djecu rane dobi.
Odgojiteljice, pedagoginja i logopetkinja kontinuirano su pratile razvoj i napredak govorno- komunikacijskog statusa djece, te prema potrebe savjetovale roditelje o načinima poticanja govora i komunikacije kod djece.
Kao pokazatelje postignuća izdvajamo: interes djece za ponuđene sadržaje, pozitivne emocionalne reakcije djece pri izvođenju malešnica i igara s prstima te razgledavanju i čitanju slikovnica, napredak u usvajanju govornih vještina i bogaćenje vokabulara te veća sposobnosti komunikacije, razumijevanja govorne poruke i sporazumijevanja s djecom i odraslima te smanjenje gnjevnih i frustriranih dječjih reakcija.

7. Razvoj senzomotornih funkcija djece
Cilj nam  je bio poticanje razvoja svih osjetila, poticanje integracije senzomotornih funkcija djeteta te prevencija mogućih poteškoća u motoričkom, socio-emocionalnom i spoznajnom razvoju. 
Dvije odgojiteljice iz jasličkih skupina prisustvovale su edukaciji “Rastresiti i istraživački materijal u jaslicama- moć i primjena” te stečene spoznaje nastojale implementirati u svakodnevnu praksu.
Obogatili smo materijalni kontekst svih soba dnevnog boravka djece primjerenim poticajima i materijalima za stimulaciju bazičnih senzornih sustava i osjetila te planirali i provodili primjerene aktivnosti vezane uz istraživanje osjeta i razvoj perceptivnih sposobnosti te razvoj koordinacije i motoričkih sposobnosti. Osobitu pozornost posvetili smo nabavi senzomotoričkih poticaja i igračaka za djecu s posebnim potrebama.
Velik dio aktivnosti ovog područja sve skupine (osobito starija jaslička „Perunike“ i mlađa vrtićka „Tintilinići“) provodile su u senzornom vrtu.
Osobito uspješan bio je projekt „ Senzorika i kreativnost“ u starijoj jasličkoj skupini „Perunike“ kroz koji su se kontinuirano kroz godinu vrlo promišljenim poticajima i metodama stimulirali svi osjetilni sustavi, a senzorni podražaji kreativno prerađivali npr. slikanje uz glazbu, slikanje  različitim senzoričkim materijalima (kao što su mirisne grančice), na različitim teksturama, crtanje na staklu, kretanje u senzornim vrećama. 
Kao pokazatelje postignuća izdvajamo:stimulativno prostorno- materijalno okruženje soba dnevnog boravka, učestalost i raznolikost istraživačkih, senzoričkih  i manipulativnih aktivnosti s djecom, učestalost i promišljenost primjerenih aktivnosti u senzornom vrtu, razvijenost senzomotoričkih i perceptivnih sposobnosti djece, detekcija i prevencija motoričkih i perceptivnih poteškoća.




























PROGRAM PREDŠKOLE

Program predškole provodio se s djecom koja se nalaze u godini pred polazak u školu, a polaznici su redovitog 10-satnog programa u starijoj vrtićkoj skupini (22-oje djece) i srednjoj vrtićkoj skupini (3-oje djece) te s jednom skupinom djece koja ne pohađaju redovni program (9-ero djece), u razdoblju od 01.10.2025. do 31.05.2026. Voditeljice programa predškole za djecu polaznike redovitog 10-satnog programa bile su matične odgojiteljice starije vrtićke skupine „Jagodice“- Petra Mesić Araranković i Barbara Smolković Cerovski, dok je voditeljica programa predškole za djecu koja ne pohađaju redovni 10-satni program bila odgojiteljica Veronika Markulin.
Cilj odgojno-obrazovnog rada u programa predškole bio je suvremenim humanističko- razvojnim pristupom zadovoljiti individualne razvojne potrebe i osobne potencijale djece te kreirati poticajne kontekstualne (materijalne i socijalne) uvjete za stjecanje potrebnih znanja, vještina i kompetencija koje će omogućiti djeci postizanje opće psihofizičke spremnosti za polazak u osnovnu školu, kvalitetan odgojno- obrazovni kontinuitet te kvalitetnu socijalizaciju i integraciju u društvenu okolinu.
Ravnateljica, pedagoginja i odgojiteljice zadužene za provedbu programa predškole kreirale su organizacijsko- materijalne uvjete za provođenje programa (nabava potrebne opreme, didaktike i igračaka, radnih materijala) te provele informativni roditeljski sastanak za roditelje djece koja ne pohađaju redoviti 10-satni program. Za roditelje djece koja pohađaju redoviti 10-satni program odgojiteljice i pedagoginja su održale roditeljski sastanak „Priprema za školu“. Kroz godinu se kontinuirano vršila nabava potrebnih materijala i igračaka.
Na početku pedagoške godine pedagoginja i odgojiteljice su izvršile inicijalnu procjenu razvojnog statusa te kreirale individualne razvojne zadaće za pojedinu djecu.
Također, pedagoginja je, nakon inicijalne opservacije, uputila djecu na logopedski tretman izvan vrtića. Nakon zapošljavanja logopetkinje u ožujku 2026., djeca su ušla i u logopedski tretman u vrtiću.
Kroz individualan rad pedagoginja je pomagala djeci usporenijeg razvojnog statusa koja su teže stjecala potrebne kompetencije. 
Sadržaji i aktivnosti odgojno-obrazovnog rada planirali su se na temelju promatranja i slušanja djece, vodeći se njihovim interesima i razvojnim mogućnostima. U program pripreme za školu bili su integrirani elementi preventivno- razvojnih programa (pozitivne slike o sebi, emocionalne inteligencije, odgoja za suradnju i nenasilje, zaštite i samozaštite, CAP program…).
Djeca su se uključila u neka vanjska događanja (Dani kruha, nastup na mini adventu, božićni i uskršnji sajam). Prisustvovala su dvije gostujuće kazališne predstave u vrtiću- Priče iz ježeve šume (Kazalište Kvak) i Brzimir i Sporita (Kofer teatar).
Djeca obje skupine posjetila su Koncertnu dvoranu Vatroslav Lisinski i prisustvovala izvedbi simfonijske priče „Peća i vuk“.
Djeca polaznici redovitog 10-satnog programa sudjelovala su na ukupno 22 STEM radionice u udruzi Eduka, dok su djeca iz programa predškole koja nisu uključena u redovni program bila na tri STEM radionice u udruzi Eduka te na dva STEM dana organizirana u vrtiću.
Na završni izlet djeca obje skupine išla su u MiniPolis. Na kraju godine organizirane su završne priredbe i druženje s roditeljima. 
Kao pokazatelje postignuća izdvajamo povećan interes i motivaciju djece za obavljanje radnih zadataka, pozitivnu socio-emocionalnu klimu u skupinama, vidljiv napredak djece u svim razvojnim područjima, dobro usvojene grafomotoričke, predčitalačke i predmatematičke vještine te dobri rezultati testiranja za školu (odgodu upisa u prvi razred dobilo je jedno dijete).

KRAĆI PROGRAM IZVAN REDOVITOG PROGRAMA

Kako bismo obogatili osnovni program edukativnim i stvaralačkim sadržajima te podržali interes djeteta za pojedina područja izražavanja i stvaranja, i ove pedagoške godine provodili smo kraći program engleskog jezika. Program je provodila  Udruga za promicanje ranog učenja stranih jezika „Naučimo puno“,a u vrtiću ga je vodila educirana odgojiteljica Josipa Karapanđa. 
Program je pohađalo 28-ero djece u dobi od 5 godina do polaska u školu, raspoređene u dvije skupine (1.godina učenja- 12-ero djece, 2.godina učenja- 16-ero djece) u razdoblju od 01. listopada 2025. do 12. lipnja 2026., dva puta tjedno u trajanju od 45 minuta
Program je praćen i evaluiran od odgojiteljice, pedagoginje i voditeljice Udruge „Naučimo puno“, a postignuća djece prezentirana na završnoj priredbi.
Pokazatelji postignuća kraćeg programa engleskog jezika su: pozitivna socijalna klima u kraćem programu, ustaljenost prisutnosti djece, motiviranost djece za sudjelovanje u ponuđenim sadržajima, vidljiva individualna postignuća djece u usvojenosti engleskog jezika te iskazano zadovoljstvo roditelja.


Pedagoška dokumentacija
Odgojno- obrazovni rad, kao i svi ostali elementi programa, evidentirali su se i dokumentirali prema Pravilniku o obrascima i sadržaju pedagoške dokumentacije i evidencije o djeci u dječjem vrtiću ((NN 83/01): 
· Knjiga pedagoške dokumentacije odgojno-obrazovne skupine
· Imenik djece
· Ljetopis
· Evidencijska lista dolazaka djece
· Zdravstveni kartoni djece
· Antropometrijska mjerenja
· Dosjei pojedine djece
· Dosjei djece  s posebnim potrebama
· Program individualnog usavršavanja odgojitelja
· Ostali oblici dokumentiranja:
· dokumentiranje aktivnosti djece izradom individualnih i grupnih portfolia i mapa
· bilješke verbalnih izričaja djece
· uradci djece (likovni radovi, makete, grafički prikazi)
· foto, audio i video zapisi aktivnosti djece
· plakati i panoi
·  izložbe dječjeg stvaralaštva
· samorefleksije i zajedničke refleksije odgojitelja i drugih stručnih djelatnika (bilješke, snimke)
· bilješke o suradnji s roditeljima
· liste praćenja djece
· evaluacijski listići i interpretacije dobivenih rezultata

Zaključak

Ovogodišnje zadaće odgojno- obrazovnog rada bile su usmjerene na ostvarivanje integrativnog pristupa u stimuliranju svih razvojnih područja te osnaživanje ličnosti djeteta kroz provedbu elemenata preventivnih i zaštitinih programa (CAP program, kurikul otpornosti).  Ostvarene su kroz vrlo kreativne, primjerene i detaljno osmišljene projekte, aktivnosti i poticaje u svim odgojno-obrazovnim skupinama. 
Osobito značajnim smatramo partnerstvo s udrugom Eduka  na projektu “Znanstvena avantura” u kojem je djeci omogućeno pohađanje STEM radionica u udruzi, ali i u našem vrtiću kroz organizaciju STEM dana.
Uspješno je proveden i program “Škole za Afriku” unutar kojeg je ostvarena dobra suradnja s roditeljima i neposrednim okruženjem (UNICEF-om, aktivistima koji su volontirali u Africi) te aktivno humanitarno djelovanje. 
Vrlo cjelovito i promišljeno ostvarene su zadaće poticanja kreativnosti kroz sve oblike dječjeg stvaralaštva- osobito kroz projekte “Pričom do glazbe”, “Artfulness”, “Senzorika i kreativnost.”
Osobito uspješni i vrijedni bili su projekti poticanja kulture čitanja -“Naša mala knjižnica MINI”(pilot projekt Ibis-grafike namijenjen djeci u dobi od 2 do 4 godine)  i čitateljski izazov Ministarstva kulture “15 po 15- cijela Hrvatska čita djeci”. Važnu ulogu u razvijanju kulture čitanja imalo je formiranje vrtićke knjižnice, odlasci djece na čitanja i razgledavanja slikovnica u knjižnicu i redovna praksa posuđivanja slikovnica za čitanje kod kuće. 




















5.  STRUČNO USAVRŠAVANJE DJELATNIKA


Cilj stručnog usavršavanja djelatnika našeg Vrtića je razvoj osobnih potencijala i jačanje stručne kompetencije svih djelatnika (kroz različite oblike vanjske i unutarnje edukacije, iskustveno učenje i timski rad na istraživanju i unaprjeđivanju odgojne prakse i brizi za dijete), te stjecanje znanja i vještina potrebnih za refleksivno promišljanje i istraživanje odgojne prakse.
Područja i teme stručnog usavršavanja bili su vođeni potrebama pedagoške prakse, kao i individualnim potrebama i interesima odgojitelja i stručnih suradnika.

a) Eksterni oblici stručnog usavršavanja

Odgojitelji i stručni suradnici ove su pedagoške godine sudjelovali na sljedećim stručnim seminarima, webinarima i on-line radionicama:

	REDNI BROJ
	OBLIK-TEMA
	DATUM
	ORGANIZATOR, MJESTO
	SUDIONICI

	1.

	Rastresiti i istraživački materijal u jaslicama- moć i primjena
	01.10.2025.
	EduList; 
zoom platforma
	Milka Jovetić-Tonković, Andrea Pavek, odgojiteljice

	2.
	Škole za Afriku
	06.10.2025.
	UNICEF; 
zoom platforma
	Tanja Žarić, pedagoginja

	3.
	Likovnost u jasličkoj dobi
	07.10.2025.
	EduList; 
zoom platforma
	Josipa Vujaklija, 
Ankica Špišić, odgojiteljice


	4.
	Holistički pristup zdravlju djece
	16.10.2025.


	Savez društava „Naša djeca“ Hrvatske, Društvo „Naša djeca“ Zabok; 
Tribina grada Zagreba

	Ana Konječić, zdravstvena voditeljica; 
Davor Soltan, kuhar


	5.
	Od zida do zidnjaka- kako s djecom razgovarati o medijskoj pismenosti
	24.10.2025.
	Etnografski muzej
	Tanja Žarić, pedagoginja; 
Petra Mesić Araranković, odgojiteljica

	6.
	Kako su povezane pažnja i fina motorika

	20.11.2025.
	Mundomilija d.o.o.; zoom platforma
	Marija Sremić, odgojiteljica



	7.
	Konferencija Inteligencija
	29.11.2025.
	Centar Klubko; zoom platforma
	Tanja Žarić, pedagoginja

	8.
	Rođeni za čitanje- Kampanja 15 po 15
	11.12.2025.

	Ministarstvo kulture; 
zoom platforma

	Tanja Žarić, pedagoginja


	9.
	Naša mala knjižnica MINI- online radionica „Plava patka“
	23.02.2026.


	Ibis grafika; 
MS Teams platforma
	Ivana Pokupčić,
Veronika Markulin, odgojiteljice


	10.
	Državni skup za ravnatelje: Primjena novela zakonskih i podzakonskih akata u djelatnosti ranog i predškolskog odgoja i obrazovanja

	
26.02.-27.02.2026.
	Udruga ravnatelja predškolskih ustanova Hrvatske, Agencija za odgoj i obrazovanje; 
Plitvička jezera

	Vesnica Mađer, odgojiteljica

	11. 
	Stručno znanstveni simpozij „Primjena umjetne inteligencije u logopediji“
	06.03.2026.
	Hrvatsko logopedsko društvo; 
Edukacijsko rehabilitacijski fakultet
	Ružica Mrše, logopetkinja

	12.
	Naša mala knjižnica MINI- online radionica
„Skučena kuća“, „Vesele točke i rasplesane pruge“

	16.03.2026.
	Ibis grafika; 
MS Teams platforma

	Ivana Pokupčić,
Veronika Markulin, odgojiteljice



	13.
	Boje koje sviraju

	24.03.2026.
	Kreativna sova- centar za edukacije; 
Kreativna sova

	Petra Mesić Araranković, odgojiteljica


	14. 
	Utjecaj stereotipa na proces odgoja i obrazovanja u dječjim vrtićima, osnovnoj i srednjoj školi-osmi dio

	30.03.-31.03.2026.
	Agencija za odgoj i obrazovanje;
MS Teams platforma


	Tanja Žarić, pedagoginja



	15.
	Edukativna radionica: Kako prepoznajemo razvoja odstupanja djece rane dobi?

	20.04.2026.
	HURID; 
online

	Ružica Mrše, logopetkinja


	16.
	Assesment and therapy of ODMs

	24.04.-25.04.2026.
	Sveučilište u Zadru i Centar Feralić

	Ružica Mrše, logopetkinja


	17.
	Naša mala knjižnica MINI- online radionica „Boja“


	27.04.2026.
	Ibis grafika; 
MS Teams platforma

	Ivana Pokupčić,
Veronika Markulin, odgojiteljice



	18.
	Okrugli stol „Prvi logopedski koraci“ i doprinos radu Udruge studenata logopedije Lokomotiva

	
06.05.2026.
	Udruge studenata logopedije Lokomotiva; 
Edukacijsko rehabilitacijski fakultet

	Ružica Mrše, logopetkinja



	19.
	Čvrtić- vrtić prijatelj čitanja
	11.06.2026.
	Ministarstvo kulture; 
zoom-platforma

	Tanja Žarić, pedagoginja


	20.
	Permakultura u praksi kroz različite modele vrtova uz permakulturni pristup

	
24.06.2026.
	Zeleni klik; 
online

	Milka Jovetić- Tonković, odgojiteljica


	21.
	On line seminar za odgojitelje- Kako raditi s djecom u vrtiću kroz glazbu-priprema za novu pedagošku godinu

	18./19./20.8.2026.

	Rem talking; 
zoom platforma

	Josipa Karapanđa, 
odgojiteljica


	22. 
	Zakon u vrtiću
	28.08.2026.
	Učilište Eduka Savjet; 
zoom-platforna
	Vesnica Mađer, ravnateljica



Projekt Znanstvena avantura (partneri udruga Eduka-centar lokalnog razvoja)

U drugoj godini provedbe trogodišnjeg projekta Znanstvena avantura gdje je naš vrtić partner u projektu udruge Eduka, provedene su edukacije odgojiteljica. 

	REDNI BROJ
	OBLIK-TEMA
	DATUM
	ORGANIZATOR, MJESTO
	SUDIONICI

	1.

	Galaktički istraživači
	06.11.2025.
	Udruga Eduka, 
Ruđer Akademija; 
Institut Ruđer Bošković

	Marija Sremić,  odgojiteljica

	2.
	Bioraznolikost voćnih, povrtnih i ljekovitih vrsta; 
Održive poljoprivredne prakse i pristupi uzgoja i prerade voćnih, povrtnih i ljekovitih vrsta

	10.02.2026.
	Udruga Eduka,  
Agronomski fakultet
	Ivana Pokupčić, odgojiteljica

	3.
	Naš nevjerojatni supermozak
	23.02.2026.
	Udruga Eduka, 
Ruđer Akademija; 
Institut Ruđer Bošković


	Ivana Pokupčić, odgojiteljica

	4.
	Tajanstveni svijet gljiva
	24.02.2026.
	Udruga Eduka; 
Udruga Eduka

	Ivana Pokupčić, odgojiteljica

	1. 
	Prehrana koja respektira planet i ljude
	25.02.2026.
	Udruga Eduka,  
Agronomski fakultet
	Ivana Pokupčić, odgojiteljica

	1. 
	Inovativni pristupi proučavanja za uklapanje STEM područja (digitalni alati za kreiranje sadržaja potrebnih u edukaciji
	10.03.2026.
	Udruga Eduka,  
Agronomski fakultet
	Ivana Pokupčić, odgojiteljica



b) Interni oblici stručnog usavršavanja

1. Individualna stručna usavršavanja odgojitelja i stručni aktivi

Odgojiteljice su u dogovoru s pedagoginjom na početku pedagoške godine odabrale određene teme koju su kroz godinu obrađivale proučavajući stručnu literaturu i periodiku, sudjelujući na  prigodnim vanjskim edukacijama, stručnim skupovima i webinarima te stečena znanja primijenjivale u praksi. 
Odgojiteljice su, u suradnji s pedagoginjom,  praktičnu provedbu aktivnosti dokumentirale  foto zapisima, video zapisima, bilješkama, radovima djece. Kroz zajedničku refleksiju odgojiteljica i pedagoginje sve provedene aktivnosti pravovremeno su analizirane i vrednovane, a na temelju tih refleksija planirale su se naredne aktivnosti. Teorijski i praktični dio svojih stručnih usavršavanja odgojiteljice su prezentirale ostalim odgojiteljicama i stručnom timu na internim stručnim aktivima na kraju pedagoške godine.

Teme i raspored prezentacija bili su sljedeći:

	REDNI BROJ
	TEMA
	DATUM
	ODGOJITELJ

	1.
	Pričom do glazbe-timski projekt
	07.05.2026.
	Josipa Karapanđa, Ivana Braim

	2.
	Kurikul otpornosti
	07.05.2026.
	Barbara Smolković Cerovski

	3.
	Utjecaj predmatematičkih vještina na razvoj fine motorike-timski projekt
	07.05.2026.
	Marija Sremić


	4.
	Senzorika i kreativnost- timski projekt

	13.05.2026.
	Milka Jovetić-Tonković, Josipa Vujaklija


	[bookmark: _Hlk206160748]5.
	Artfulness
	13.05.2026.
	Petra Mesić Araranković

	6.
	Igre s pjevanjem i igre s pokretom- timski projekt
	20.05.2026.
	Ivana Pokupčić, Veronika Markulin

	7.
	Slikovnica u ranoj dobi-timski projekt
	20.05.2026.
	Mihaela Cebin, Lucija Rubeša

	9.
	Poticanje govora kroz malešnice i
igre prstićima  
	20.05.2026.
	Ankica Špišić




c) studentska praksa

Stručnu- pedagošku praksu u našem vrtiću ove je pedagoške godine provodilo 7-ero studenata i studentica ranog i predškolskog odgoja i obrazovanja. 
Anamaria Cebin, studentica 1.godine prijediplomskog studija, boravila je na stručno-pedagoškoj praksi u trajanju od 5 dana u razdoblju od 16.02. do 20.02.2026.
Dora Havidić, studentica 1.godine prijediplomskog studija na Sveučilištu Jurja Dobrile u Puli, svoju je stručno-pedagošku praksu u trajanju od deset dana odradila u razdoblju od 16.02. do 26.03.2026.
Dora Harambašić, studentica druge godine prijediplomskog studija,  boravila je u našem vrtiću deset dana- u razdoblju od 06.03. do 22.05.2026. 
David Šimunić, student druge godine prijediplomskog studija, svoju je stručno-pedagošku praksu u trajanju od deset dana proveo u našem vrtiću u razdoblju od 06.03.do 22.05.2026.
Marija Slovinac, studentica treće godine prijediplomskog studija, svoju je stručno-pedagošku praksu u trajanju od deset dana provodila u razdoblju od 07.05. do 21.05.2026.
Helena Britvec, studentica treće godine prijediplomskog studija, boravila je na stručno- pedagoškoj praksi u našem vrtiću deset dana, u razdoblju od 27.04. do 12.05.2026.
Mihaela Vuksan, studentica prve godine diplomskog studija, provela je svoju stručno-pedagošku praksu od pet dana u razdoblju od 12.06. do 19.06.2026. 
Svi studenti su pravovremeno i odgovorno izvršili zadatke svoje stručno-pedagoške prakse. Izvješća o izvršenoj stručno-pedagoškoj praksi svakog studenta sastavila je pedagoginja.


Zaključak

Stručna usavršavanja odgojitelja ove pedagoške godine bila su raznolika i sadržajna. Ona kontinuirano pridonose podizanju kvalitete odgojno-obrazovnog rada. Stjecanje novih spoznaja kroz vanjske edukacije, rad na literaturi i primjena novih spoznaja i metoda u radu s djecom omogućuju svim sudionicima procesa refleksivno promatranje i unaprijeđivanje vlastite odgojne prakse. Aktivnosti s djecom su dokumentirane i arhivirane, a nastali su i kvalitetni interni radni materijali (prijedlozi aktivnosti i izrađeni poticaji) koji će se i dalje moći primjenjivati u praksi.

I dalje ćemo nastojati održati postignutu razinu kvalitete individualnih stručnih usavršavanja, internih stručnih usavršavanja i radnih dogovora te je nastojati dodatno podići kroz različite eksterne oblike stručnog usavršavanja i uvođenje inovacija u radu. Nastojat ćemo u vrtiću organizirati predavanja vanjskih stručnjaka, koja su ove pedagoške godine izostala.












































	
6. SURADNJA S RODITELJIMA


Kroz različite oblike suradnje nastojali smo uspostaviti kontinuiranu uključenost roditelja u odgojno- obrazovni proces te život i kulturu vrtića, aktivnu i ravnopravnu komunikaciju te pravovremeno i konstruktivno rješavati aktualne probleme vezane uz razvoj ili odgoj djece, nastojeći osnažiti naše stručne kompetencije i kompetencije roditelja. 

Te zadaće nastojali smo provesti kroz sljedeće oblike suradnje:
1.individualne razgovore,  i to:
· inicijalne razgovore s novoprimljenom djecom i njihovim roditeljima u svrhu upoznavanja s posebnostima razvoja, zdravlja, života i navika djeteta i njegove obitelji te posebnostima života u vrtiću
· svakodnevnu razmjenu informacija o djetetu, događanjima u skupini i obitelji
· ciljane individualne razgovore roditelja, odgojitelja i pedagoga na bazi promatranja djeteta
· individualne razgovore roditelja s odgojiteljima, pedagogom i logopedom u svrhu rješavanja aktualnih razvojnih i odgojnih problema (primjereni odgojni postupci, uključivanje u terapiju, upućivanje na specijalističke i dijagnostičke preglede)
· individualni razgovori roditelja djece s posebnim potrebama, odgojitelja i stručnih suradnika u svrhu razmjene informacija, praćenja i evaluiranja IOOP-a, vrednovanja napretka, dogovaranja daljnjih strategija
· individualne razgovore u svrhu zajedničkog rješavanja komunikacijskih teškoća i nesporazuma između djelatnika vrtića i roditelja
Svaki roditelj imao je mogućnost najmanje jednom godišnje individualno razgovarati o svom djetetu. Određeni je broj roditelja tu mogućnost iskoristio.

2. roditeljske sastanke, i to:
· informativnog tipa :
· za roditelje djece polaznika programa predškole koja nisu uključena u redovni 10-satni program-23.09.2025.
· za roditelje novoupisane djece- 16.06.2026.
· edukativnog tipa:
· za roditelje mlađe jasličke skupine „Oblačići“ i mješovite jasličke skupine „Ptičice“- utjecaj medija na djecu rane dobi; zdravstvena pravila vrtića-  11.09.2025.
· za roditelje starije vrtićke skupine „Jagodice“-„Priprema za školu“- 24.09.2025.
· predavanje za roditelje djece u godini pred polazak u školu- „CAP program prevencije zlostavljanja djece“-09.04.2026.
· oglednog tipa : 
· prezentacija projekta „Utjecaj predmatematičkih vještina na razvoj fine motorike“  odgojno-obrazovne skupine „Pandice“- 11.05.2026.
· prezentacija projekata “ Kurikul otpornosti“ i „Artfulness“ odgojno-obrazovne skupine „Jagodice“-14.05.2026.
· prezentacija projekta „Pričom do glazbe“ odgojno-obrazovne skupine „Šapice“- 18.05.2026.
· snimka dnevnog ritma i prezentacija projekta „Poticanje govora kroz malešnice i igre prstićima” odgojno-obrazovne skupine „Oblačići“-15.06.2026.
· prezentacija projekta „Igre s pjevanjem i igre s pokretom“, aktivnosti Tjedna zdravlja i aktivnosti Naše male knjižnice MINI odgojno-obrazovne skupine „Tintilinići“-18.06.2026.
· prezentacija projekta „ Senzorika i kreativnost“ odgojno-obrazovne skupine „Perunike“-24.06.2026.
· snimka dnevnog ritma odgojno-obrazovne skupine „Ptičice“- 25.06.2026.

3.   kutiće za roditelje, 
- na kojima su se izmjenjivale aktualne obavijesti, teme pedagoške i psihološke problematike, teme zdravstvene problematike, zahvalnice roditeljima na pomoći u realizaciji programa sa djecom, izjave djece vezane uz neku aktualnu temu ili projekt…

4. elektonička korespodencija s roditeljima (e-mail grupe, whatsapp grupe) - u svrhu slanja aktualnih obavijesti, dopisa za roditelje te informacija o aktivnostima u skupini

5. zajedničke proslave i druženja:
· sudjelovanje djece i roditelja starije vrtićke skupine„Jagodice“ na mini adventu u Pisarovini
· završna svečanost grupe predškole- vanjski polaznici
· završna svečanost starije vrtićke skupine „Jagodice“
· završne priredbe kraćeg programa engleskog jezika odgojno-obrazovnih skupina „Šapice“ i „Jagodice“

7. aktivnosti u skupini s djecom i odgojiteljima
· boravak roditelja u odgojnoj skupini u vrijeme prilagodbe djece
· donošenje raznovrsnih materijala korisnih za aktivnosti u skupini i radu na projektima  (prikupljanje PNM-a)
· radionica s roditeljima povodom Dana kruha u odgojnim skupinama „Tintilinići“, „Šapice“, „Jagodice“
· kreativna božićna radionica djece i roditelja odgojno-obrazovne skupine „Tintilinići“
· radionica izrade božićnih kolača djece i roditelja odgojno-obrazovne skupine „Pandice“
· likovna radionica djece i roditelja odgojno-obrazovne skupine „Jagodice“- izrada plakata o posebnim ženama
8. zajedničke radne akcije-  odgojitelja i roditelja odgojnih skupina „Perunike“ i „Šapice“ -održavanje senzornog vrta i povrtnjaka, sadnja cvijeća i povrća (u ožujku i svibnju)

Zaključak

Kroz pedagošku godinu nudili smo roditeljima različite oblike suradnje. Održani su svi planirani roditeljski sastanci svih skupina, a roditelji  su se na njih odazvali u velikom broju.
Roditelji su i dalje nastavili biti angažirani u održavanju senzornog vrta i povrtnjaka- u prikupljanju sadnica i radnim akcijama uređivanja vrta i sadnje.
Osobito vrijednima smatramo angažman roditelja u humanitarnim akcijama prikupljanja financijskih sredstava kroz program „Škole za Afrike“.
Također, smatramo važnim održavanje likovnih radionica s djecom i njihovim roditeljima. 
Iako se praksa individualnih razgovora roditelja s odgojiteljima i stručnim timom uglavnom odvija na inicijativu odgojitelja i stručnog tima (a u svrhu rješavanja aktualnih razvojnih i odgojnih problema), ove pedagoške godine određeni je broj roditelja tražio individualne razgovore kako bi saznali kako njihovo dijete napreduje i funkcionira u odgojno-obrazovnoj skupini ili dobili neki odgojni savjet.
Posebno smo bili usmjereni na održavanje redovitih i svrhovitih individualnih razgovora između roditelja djece s posebnim potrebama, odgojitelja i stručnih suradnika u svrhu razmjene informacija, praćenja i evaluiranja IOOP-a, vrednovanja napretka i dogovaranja daljnjih strategija u radu s djecom.
Smatramo da je potrebno dodatno raditi na kvaliteti komunikacije, te nuditi češću procjenu uspješnosti  međusobne suradnje i roditeljima i djelatnicima.












































7. SURADNJA S DRUŠTVENIM OKRUŽENJEM


Cilj nam je bio kvalitetnom suradnjom sa svim faktorima društvene i kulturne okoline unaprijediti kvalitetu odgojno-obrazovnog rada, obogatiti dječja iskustva te unaprijediti kulturnu i javnu djelatnost vrtića.
Tijekom godine surađivali smo s:
· nadležnim stručnim institucijama:
· Ministarstvom znanosti, obrazovanja i mladih
· Agencijom za odgoj i obrazovanje
· Službom za društvene djelatnosti u Uredu državne uprave u Zagrebačkoj županiji- Ispostava Jastrebarsko
· Ministarstvom demografije i useljeništva
· Ministarstvom kulture
· Osnivačem vrtića Općinom Pisarovina
· Agencijom za zaštitu osobnih podataka
· odgojno-obrazovnim ustanovama, društvima i strukovnim udrugama
· Osnovnom školom „Vladimir Nazor“ Pisarovina
· Učiteljskim fakultetom
· Edukacijsko-rehbailitacijskim fakultetom
· Agronomskim fakultetom
· Udrugom ravnatelja predškolskih ustanova Hrvatske
· Hrvatskim logopedskom društvom
· Udrugom studenata logopedije Lokomotiva
· Udrugom Korak po korak
· Institutom Ruđer Bošković
· EduListom
· Centrom Klubko
· Mundomilijom d.o.o.
· Kreativnom sovom- centrom za edukacije
· Savezom društava „Naša djeca“ Hrvatske i Društvom „Naša djeca“ Zabok

· zdravstvenim ustanovama, dijagnostičkim i terapeutskim kabinetima, ustanovama socijalne skrbi i policijskom upravom; državnim institucijama
· Državnim zavodom za statistiku
· Higijensko-epidemiološkom službom Jastrebarsko 
· Zavodom za javno zdravstvo Zagrebačke županije
· Hrvatskim zavodom za javno zdravstvo
· Hrvatskim zavodom za zapošljavanje
· Zdravstvenom ambulantom Pisarovina
· Klinikom za dječje bolesti Zagreb
· Poliklinikom Suvag Zagreb
· Poliklinikom Suvag Karlovac
· Udrugom za djecu s teškoćama u razvoju  Zvončići
· Kabinetom Logos Vedri
· Kabinetom Logopedika
· Slogopedom, obrtom za poduku i savjetovanje
Logopedskim kabinetom Prvi Glas
· Centrom za socijalnu skrb Jastrebarsko
· Policijskom postajom Jastrebarsko

· kulturnim i sportskim ustanovama,kazalištima, društvima, udrugama i pojedincima
· Hrvatskom glazbenom mladeži
· Etnografskim muzejom
· Udrugom Eduka
· UNICEFom
· kazalištima: Kvak, Kofer teatar, LOFT
· Bibliobusom
· Turističkom zajednicom Pisarovina
· udrugom Zeleni klik
· obrtom Rem talking
· zabavnim centrom MiniPolis

· radnim organizacijama, objektima i trgovinama
· ORSUS-om
· Tvrtkama Merkantille, Majur, Veltex d.o.o., Tomek-servis, Sanvet d.o.o.; Magteh d.o.o., Promil d.o.o.
· Tkalec-ingom d.o.o.
· Komunalnim poduzećem Općine Pisarovina
· Poštanskim uredom Pisarovina
· Vatrogasnim društvom Pisarovina
· Dimnjačarskim obrtom Husić
· Inom d.d.
· Eko flor-om
· Privatnim poduzećima: KIT, Alka
· Bauhausom
· Vrtnim centrom Drijen
· Libusoft cicom d.o.o.
· Vindijom
· Ledom
· KTC-om
· Mesnom industrijom PPK Karlovac (Pivac)
· Pekarnica Jamnica
· Luxor informatikom
· Ibis grafikom
· Opti Print Adriom
· Ida didactom
· Astrejom
· Teding-om
· Kovom
· Najdomusom
· Školskom knjigom
· Planet Zoe-om
· Planetopijom
· Kalomom- Knjiguljicom
· Nakladom Panda




Zaključak

Sa svim navedenim institucijama, ustanovama, udrugama i stručnjacima ostvarili smo dobru suradnju koju planiramo i dalje nastaviti te je proširiti na neke druge ustanove i organizacije u bližem i daljem društvenom okruženju.
Osobito vrijednim smatramo nastavak suradnje s Udrugom Eduka na projektu popularizacije STEM-a „Znanstvena avantura“  u kojem naš vrtić sudjeluje kao jedan od partnera Udruge Eduka, a u sklopu kojeg su održan edukacije odgojiteljica te redoviti odlasci djece predškolske skupine Jagodice”, srednje vrtićke skupine “Šapice” te djece iz programa predškole na STEM radionice u Udrugu. Također, održana su dva STEM dana u vrtiću. 
Također, nastavilii smo suradnju s profesoricama Vesnom Židovec i Dubravkom Dujmović Purgar s Agronomskog fakulteta- u sklopu njihovog projekta LIFE OrnamentalIAS popisane su biljne vrste u našem vrtu kroz sva godišnja doba, a dogovoreno je i formiranje pokazne gredice ovog projekta u jesen 2026.
Kvalitetnu suradnju ostvarili smo s Općinom Pisarovina koja, kao Osnivač vrtića, subvencionira  realizaciju naše djelatnosti. U suradnji s Osnivačem  ostvareno je opremanje uutarnjeg i vanjskog prostora vrtića (opremanje vrtićke knjižnice namještajem i slikovnicama, nabava STEM materijala, interaktivnog poda, senzomotoričkog materijala i sprava za vanjsko igralište) kroz  javni poziv Ministarstva demografije i useljeništva „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ iz 2025.godine. Također, uspješno smo se prijavili  i na ovogodišnji poziv, pa ćemo zahvaljujući odobrenim financijskim sredstvim do listopada  2026. dovršiti opremanje logopedskog kabineta, knjižnice i poboljšanja sigurnosnih uvjeta na vanjskom igralištu. Također, u suradnji s Osnivačem proširena je djelatnost vrtića u dograđenom objektu. 


























8. RAD ODGOJITELJSKOG VIJEĆA


Odgojiteljsko vijeće kao stručno tijelo Vrtića ove pedagoške godine radilo je u sastavu 14 odgojitelja i tri stručna suradnika (pedagog, logoped, ravnatelj), a vodila ga je ravnateljica.
Održane su četiri sjednice OV na kojima su se:
· donosili stručni prijedlozi i odluke o ustrojstvu rada Vrtića, odgojno- obrazovnim zadaćama, programima, projektima
· donosile odluke o programima stručnih usavršavanja djelatnika
· analizirala ostvarenja godišnjih zadaća, tromjesečnih planiranja te donosile smjernice za unapređivanje odgojno-obrazovnog rada, međuljudskih odnosa i međusobne suradnje, kao i rješenja aktualnih problema

Sjednice su održane: 
· 25.09.2025.- donošenje Godišnjeg plana i programa za pedagošku godinu 2025/26; donošenje Rješenja o godišnjem zaduženju i strukturi radnog vremena radnika ; osvrt na adaptacijski period
· 18.02.2026.- izbor predstavnika djelatnika u Upravnom vijeću vrtića, aktualna problematika
· 17.06.2026.- donošenje odluke o trajanju i rasporedu godišnjih odmora djelatnika;  ljetna organizacija rada, plan rada i aktivnosti u ljetnom periodu
· 25.08.2026.- Donošenje Izvješća o ostvarenosti Godišnjeg plana i programa u pedagoškoj godini 2025/26; ustrojstvo rada u novoj pedagoškoj godini; promišljanja i prijedlozi vezani uz Godišnji plan i program rada za pedagošku godinu 2026/27; adaptacije novoupisane djece; protokoli postupanja.

 
Zaključak

Sjednice Odgojiteljskog vijeća omogućuju našem timu razmjenu informacija, mišljenja, prijedloga i donošenja zajedničkih rješenja i konstruktivnih odluka vezanih uz poboljšanje svih aspekata naše odgojno- obrazovne prakse te radnih uvjeta za sve djelatnike. 
Zajedničko evaluiranje i planiranje omogućuje nam bolju i kvalitetniju organizaciju rada, veći stupanj refleksivnosti u promišljanju našeg vrtićkog kurikuluma te stvaranje zadovoljavajuće radne atmosfere i pozitivnih međuljudskih odnosa














9. RAD UPRAVNOG VIJEĆA


Tijekom 2025/26 Upravno vijeće DV Potočić Pisarovina održalo je 16 sjednica, od toga pet e-mail sjednica i jednu konstituirajuću sjednicu (26.03.2026.)
Na sjednicama Upravnog vijeća raspravljalo se i odlučivalo o:
· usvajanju Godišnjeg plana i programa rada za pedagošku godinu 2025/26
· usvajanju Plana upisa djece u programe predškolskog odgoja i naobrazbe za pedagošku godinu 2026/27, utvrđivanju Liste prednosti upisa i Liste čekanja za pedagošku godinu 2026/27 i donošenju Odluke o upisu djece u vrtić za pedagošku godinu 2026/27
· usvajanju polugodišnjih i godišnjih financijskih izvještaja; donošenje financijskog plana i izmjena i dopuna financijskog plana
· donošenju odluka o raspisivanju natječaja za zasnivanje radnih odnosa na neodređeno i određeno vrijeme za djelatnike vrtića (odgojitelj/ica, pomoćnik za rad s djecom s teškoćama, zdravstvena voditeljica) i ravnatelja/icu vrtića
· donošenju odluka o zasnivanju radnih odnosa po raspisanim natječajima
· usvajanje plana korištenja godišnjih odmora radnika
· donošenju Plana nabave, Odluke o pokretanju jednostavne nabave i donošenju Odluke za zaključivanje ugovora za predmet nabave: voće i povrće, svježe meso i suhomesnati proizvodi, roba široke potrošnje, materijal i sredstva za čišćenje i higijenu, kruh i pekarski proizvodi
· donošenju Odluke o koeficijentima složenosti poslova radnih mjesta (odgojitelj-nestručna zamjena, logoped) u DV Potočić Pisarovina
· donošenju Odluke o osnovici za obračun plaća radnika u DV Potočić Pisarovina
· donošenju prijedloga o povećanju ekonomske cijene vrtića
· donošenju novog Ugovora o ostvarivanju redovitog programa predškolskog djeteta
· donošenju Odluke o II.izmjenama i dopunama Pravilnika o upisu djece i pravima i obvezama korisnika usluga
· donošenje Odluke  oVI.izmjenama Pravilnika o radu Dječjeg vrtića Potočić Pisarovina
· donošenje Odluke  oVII..izmjenama Pravilnika o radu Dječjeg vrtića Potočić Pisarovina
usvajanju Izvješća o ostvarenosti Godišnjeg plana i programa za pedagošku godinu 2025/26
· raznim drugim pitanjima vezanim uz tekuću problematiku rada i djelovanja vrtića
Zaključak
Upravno vijeće je do 26.03.2026. radilo u sastavu od sljedećih pet članova: gđa Antonija Vračević Orečić (predstavnica Osnivača; predsjednica Upravnog vijeća); gđa Marija Pirša i gđa Mateja Krpan (predstavnice Osnivača), gospodin Dario Brcković (predstavnik roditelja; zamjenik predsjednice Upravnog vijeća) i pedagoginja Tanja Žarić (predstavnica djelatnika vrtića).
Nakon reizbora članova Upravnog vijeća (zbog istjecanja mandata), od 26.03.2026. naredne četiri godine Upravno vijeće radit će u sastavu sljedećih pet članova: gđa Antonija Vračević Orečić (predstavnica Osnivača; predsjednica Upravnog vijeća); gđa Mateja Krpan (predstavnica Osnivača, zamjenica predsjednice Upravnog vijeća), gđa Diana Mioković (predstavnica Osnivača), gđa Slađana rački (predstavnica roditelja) i pedagoginja Tanja Žarić (predstavnica djelatnika vrtića).
Zaključno, konstatiramo da je rad Upravnog vijeća DV Potočić Pisarovina bio svrsihodan, konstruktivan i uspješan.


10.  VREDNOVANJE PROGRAMA

Vrednovanje programa vršili su odgojitelji koji provode program, roditelji, stručni suradnici i ravnatelj.

Program se pratio uvidom u pedagošku dokumentaciju, upitnicima, anketama, foto i video zapisima, bilješkama o razvoju djece, samorefleksijama i zajedničkim refleksijama odgojitelja i stručnih suradnika, analizom sadržaja i aktivnosti, protokolima praćenja razvojnog statusa i napretka djece.


11. FINANCIRANJE PROGRAMA

Ustanova se financirala sredstvima Osnivača, uplatama roditelja (do 31.12.2025., sukladno cijeni programa prema odluci Osnivača) te uplatama Ministarstva znanosti i obrazovanja za djecu polaznike programa predškole i djecu s posebnim potrebama integriranu u poludnevni i cjelodnevni vrtićki program.
Cijena se do 31.12.2025. određivala Mjerilima o načinu i uvjetima financiranja Dječjeg vrtića „Potočić Pisarovina“ (KLASA.024-03/23-01/2, URBROJ: 238-21-1-23-11) donesenim na Općinskom vijeću Općine Pisarovina 28.veljače 2023. te Odlukom o II. Izmjenama i dopunama Mjerila o načinu i uvjetima financiranja Dječjeg vrtića “Potočić Pisarovina” (KLASA. 024-03/24-01/3, URBROJ: 23821-1-24-4) donesenom na Općinskom vijeću Općine Pisarovina 12.lipnja 2024.
0d 1.siječnja 2026. način financiranja i cijena određuje se Mjerilima o načinu i uvjetima finnaciranja Dječjeg vrtića “Potočić Pisarovina” (KLASA 012-03/22-02/01, URBROJ 238/21-148-03-22-1) donesenim na sjednici Općinskog vijeća Općine Pisarovina 22.prosinca 2025.




















12.           IZVJEŠĆE O OSTVARENOSTI GODIŠNJEG PLANA RADA RAVNATELJA
Tijekom pedagoške godine ravnatelj je osigurao provođenje planiranih zadaća te je vodio ustroj i poslovanje vrtića.                                                                                                                                            
Sukladno Godišnjem planu i programu rada Vrtića ravnatelj je svoje zadaće ostvario u odnosu na:
	1.
	Ustrojstvo rada


	
	-  ustrojstvo rada postavljeno je u skladu s programom rada, potrebama korisnika i pravima djece,
-  izrađen je plan i organizacija  odgojno-obrazovnog  rada u okolnostima manjka radnika      ( bolesti, plaćeni dopust, godišnji odmor),
- stvoreni su uvjeti za funkcionalan i kontinuiran rad svih službi u Vrtiću po sektorima,
-  izrađena je struktura radnog vremena, godišnjih zaduženja te rasporeda rada za odgojno-obrazovne radnike na tjednoj i mjesečnoj razini,
- stvoreni su uvjeti za realizaciju vrtićkih programa,
-  stvoreni su uvjeti za realizaciju planiranih događanja, priredbi,radionica i sl.
- u kontinuitetu se pratio cjelokupni ustroj i rad svih službi u ustanovi ,
- vodila se evidencije  prisutnosti na radu  svih zaposlenih u skladu s propisima,
- izrađen je plan godišnjih odmora i ljetnog rasporeda rada za  sve radnike i donesena rješenja o godišnjem odmoru,
- realizirani su poslovi prilikom zapošljavanja novih djelatnika; uvođenje u rad,
- stvoreni su uvjeti za provođenje procedure  upisa djece u dječji vrtić te ispisa djece,
- osigurani su uvjeti za prijem studenata i realizaciju studentske prakse,
-  stvoreni su uvjeti za realizaciju planiranih posjeta i suradnju s vanjskim suradnicima i partnerima


	2.
	Materijalni  uvjeti rada


	
	- osigurani su prostorno- materijalni uvjeti za rad i boravak djece,                                                         - utvrđeni su nedostaci u objektu i izvršeni popravci                                                                                                                - utvrđene su i provedene potrebe za ugovaranjem radova  i usluga s vanjskim suradnicima,                                                                                                                                               -  praćena je realizacije plana nabave sukladno propisima i protokolima Vrtića,                                                                                                                                                                               - praćeno je  stanje opreme i inventara vrtića unutar i izvan objekta ; inicirano je održavanje prostornih i materijalnih uvjeta u objektu,
- kontinuirano je praćena i evidentirana  potrošnja namirnica za kuhinju te su osigurani uvjeti za  pravovremenu i kvalitetnu nabavu potrebne robe,
- osigurani su uvjeti za nabavu opreme, potrošnog materijala , sredstava za održavanje i čišćenje, sitnog inventara
-  osigurano je sigurno radno okruženje i dobri  radni uvjeti  za rad na siguran  način sukladno zakonskim propisima


	3.
	Njega  i skrb,  tjelesni rast i razvoj djece


	
	--  vrednovao se i pratio rad tima  za sanitarno i higijensko održavanje unutarnjeg i vanjskog prostoru vrtića,
- osigurani su uvjeti za provođenje mjera  zdravstvene zaštite djece i prevenciju zaraznih bolesti,                                                                                                                                        - pratila se i unapređivala prehrane u skladu s prehrambenim standardima dječjih vrtića i potrebama djece; sudjelovanje u izradi jelovnika,
- pratila se primjena protokola ponašanja u kriznim i izvanrednim situacijama,                     -pravovremeno su provedene mjere za zaštitu  prava djeteta i osiguravani  uvjeti za zaštitu,                                                                                                                                                      - pratio se rad cjelokupne njege,zdravlja i skrbi djece,
- pratio se cjelokupan razvoj djece s naglaskom  na djecu s posebnim potrebama i teškoćama u razvoju ; iniciranje potrebe za zapošljavanjem asistenta,
- pratilo se  evidentiranje pobola djece te vođenje cjelokupne zdravstvene dokumentacije djece sukladno propisima,
-  putem razgovora s roditeljima  jačala se svijest o potrebi prevencije zaraznih bolesti i zaštite djece


	4.
	Suradnja s društvenom okolinom


	
	- javno predstavljanje ustanove i predškolske djelatnosti                                                        - suradnja s Osnivačem radi donošenja zajedničkih rješenja vezanih za tehničku problematiku  na objektu i okolini Vrtića,                                                                                                                                                            -suradnja s raznim društvenim čimbenicima radi osiguravanja kvalitete rada   
- uključivanje dječjeg vrtića u društvena događanja lokalne zajednice ( Dani kruha, Advent u Pisarovini, Uskrsni sajam, Dan planeta Zemlje)
- rad u timu Sporazuma o međuresornoj suradnji u području sprečavanja nasilja i drugih ugrožavajućih ponašanja na lokalnoj sredini (PP Jastrebarsko).
-   sudjelovanje u radu tima za  prevencije kriminaliteta u lokalnoj zajednici (Općina Pisarovina),


	5.
	Upravno vijeće


	
	- pravovremeno su inicirani sazivi sjednica u  skladu s potrebama i prioritetima,
-  osiguravani su uvjeti za rad Upravnog vijeća i pripremljeni radni materijali,
 - sudjelovanje u radu Vijeća te primjenjivanje donesenih odluka u svakodnevnom radu i praksi Vrtića.  
- pratila se usklađenosti donesenih odluka u skladu sa zakonskim propisima,                                    - podnosila su se izvješća o financijskom poslovanju Vrtića kao i cjelokupnom radu,
- predlaganje Godišnjeg plana i programa rada,
- predlaganje plana nabave za tekuću godinu,
- sudjelovanje u rješavanju aktualne problematike vrtića


	6.
	Suradnja s roditeljima


	
	 - sudjelovanje u pripremi  i  provedbi  prijema i uključivanja  djece u primarnii program vrtića  te program predškole,                                                                                                                                                                                        - osiguravani su uvjeti za davanje podrške  roditeljima za proces adaptacije djece,
- provedeni su individualni razgovori radi unapređenja suradnje i pravovremene  dostupnosti informacija,               
- osigurani su uvjeti za  uključivanje roditelja u rad vrtića te razvijanja suradničkih odnosa,
- suradnja radi dodatnih programa u vrtiću i različitih događanja,
- praćeno je izvršenja financijskih obveza roditelja  za programe vrtića,  
- priprema ugovora  i sklapanje s roditeljima,
- sudjelovanje u organizaciji pripreme raznih događanja u koje se uključuju roditelji,
- sudjelovanje u inicijalnim upitnicima

	7.
	Odgojno-obrazovni rad


	
	 --kontinuirano je praćena cjelokupna razine rada i provedbe planiranih aktivnosti u odgojnim skupinama,
-sudjelovanje u realizaciji zadaća sukladno Godišnjeg planu i programa rada  i kurikuluma Vrtića,
-  osiguravani su uvjeti za stjecanje stručne kompetencije radnika,
- podrška odgojno-obrazovnim radnicima u njihovom radu,
- suradnja sa stručnim timom dječjeg vrtića; radni dogovori i konzultacije
- rad u stručnom tijelu: planiranje, priprema i vođenje sjednica Odgojiteljskih vijeća
- praćena je realizacija internih i eksternih oblika stručnog usavršavanja odgojno- obrazovnih radnika ; sudjelovanje  na internim stručnim aktivima,
-  praćena je provedba i drugih oblika rada s djecom  ( radionice, aktivnosti izvan vrtića, projekti , posjeti, izleti),
-  praćena je i unapređivana kvaliteta rada, poticala se pozitivna radna atmosfera i timski  rad


	8.
	Administrativno- financijski i kadrovsko-pravni poslovi


	
	-kontinuirano se prati financijsko poslovanje vrtića,
- kontinuirani uvid u račune, odobravanje računa za isplatu, uvid u narudžbenice i dostavnice,
- stvoreni su uvjeti za isplatu materijalnih prava radnika,                                                                          – sudjelovanje u inventuri opreme i didaktike,
- rad na pripremi  rješenja za upis i ispis djece,
- sudjelovanje u izradi materijala za javnu objavu na internetskoj stranici vrtića,
-  izrada izmjena i dopuna vrtićkih  pravilnika i akata,
- sudjelovanje u postupku pokretanja javne nabave,                                                                     - pratila se realizacije plana nabave
- sklapanje ugovora s dobavljačima i praćenje izvršenja sukladno uvjetima


	9.
	Stručno  usavršavanje


	
	- dvodnevni stručni skup za ravnatelje dječjih vrtića u Plitvicama, u organizaciji AZOO
-interni stručni aktivi: prezentacije individualnih stručnih usavršavanja odgojitelja,  sukladno Godišnjem planu i programu rada,
- webinar: Zakon u vrtiću (Učilište Eduka Savjet)
- praćenje zakona i propisa,
- stručna literatura




























13. IZVJEŠĆE O OSTVARENOSTI GODIŠNJEG PLANA I PROGRAMA RADA STRUČNOG SURADNIKA PEDAGOGA

Najbitnije ostvarene zadaće i djelatnosti iz godišnjeg plana i programa rada za 2025/26 su:

	U ODNOSU NA DIJETE


	· raspoređivanje djece po odgojno-obrazovnim skupinama
· inicijalna trijaža novoprimljene djece prilikom inicijalnog razgovora na upisu
· praćenje prilagodbe novoprimljene djece
· praćenje i procjenjivanje razvojnog statusa, osobina i potreba djece, popunjavanje protokola promatranja i informiranje odgajatelja o istima
· sudjelovanje u zadovoljavanju dječje potrebe za sigurnošću, pripadanjem, pažnjom i ljubavlju neposrednim kontaktom i boravkom u odgojno-obrazovnoj skupini
· sudjelovanje u zadovoljavanju dječje potrebe za aktivnošću, kreativnošću i izražavanjem, neposrednim kontaktom i sudjelovanjem u aktivnostima
· individualni rad s djecom s posebnim potrebama u programu predškole
· kreiranje Individualnih odgojno-obrazovnih programa rada za djecu s posebnim potrebama; sustavno i kontinuirano praćenje djece s posebnim potrebama i provođenja IOOP-a
· sastavljanje mišljenja o psohofizičkom statusu djeteta (za djecu upućivanu na timsku obradu; za djecu polaznike programa predškole)
· pratnja djece na STEM radionice u udrugu Eduka
· odlasci s djecom u vrtićku knjižnicu, provedba posudbe slikovnica


	U ODNOSU NA  RODITELJE


	· razgovori s roditeljima novoprimljene djece (inicijalni razgovor, razgovori u periodu adaptacije)
· organiziranje i provedba informativnog roditeljskog sastanka za roditelje novoupisane djece 
· organiziranje i provedba informativnog roditeljskog sastanka za roditelje djece polaznika programa predškole izvan redovnog programa
· ciljani individualni razgovori s roditeljima vezani uz aktualne razvojne ili odgojne probleme djece (u suradnji s odgojiteljima)
· sudjelovanje na individualnim razgovorima s roditeljima, odgojiteljima i logopetkinjom
· konzultativni rad sa roditeljima (kroz individualne razgovore, prezentaciju tema odgojne problematike putem pisanih materijala)
· redovite godišnje konzultacije i razmjene informacija s roditeljima djece s posebnim potrebama
· organiziranje i provedba roditeljskih sastanaka edukativnog tipa (na temu „Utjecaj medija na djecu rane dobi” u mlađoj i mješovitoj vrtićkoj skupini, „Priprema za školu” u u starijoj vrtićkoj skupini)
· sudjelovanje u organizaciji i provedbi roditeljskih sastanaka oglednog tipa (prezentacija dnevnog ritma i projekta „Poticanje govora kroz malešnice i igre prstićima” skupine „Oblačići“, prezentacija dnevnog ritma skupine „Ptičice“, prezentacija projekta „ Senzorika i kreativnost“  skupine „Perunike“, prezentacija projekata „Igre s pjevanjem i igre s pokretom,“ i „Naša mala knjižnica MINI“ skupine „Tintilinići“ , „Utjecaj predmatematičkih vještina na razvoj fine motorike“ skupine „Pandice“;  prezentacija projekta „Pričom do glazbe“ odgojne skupine „Šapice“, prezentacija projekata „Kurikul otpornosti“ i „Artfulness”  skupine „Jagodice“)
· sudjelovanje u organizaciji, pripremi materijala i provedbi likovne radionice povodom Međunarodnog dana žena roditelja i djece odgojno-obrazovne skupine „Jagodice”
· informiranje  roditelja o odgojno–obrazovnom programu i životu vrtića kroz pripremu pisanih materijala i sudjelovanje u uređivanju kutića za roditelje 
· poticanje roditelja na procjenjivanje programa i rada vrtića u cijelosti (kroz pripremu i provođenja anketa za roditelje)


	U ODNOSU NA ODGOJITELJE


	· pomoć odgojiteljima u procijenjivanju razvojnih i individualnih potreba i prava djece
· rad na podizanju kvalitete prostorno- materijalnog vrtićkog okruženja; zajedničke akcije u kontekstu odgojno-obrazovne skupine, promatranje, bilježenje, analiziranje i vrednovanje istih, unošenje promjena
· individualni rad s odgajateljima kod ostvarivanja odgojno-obrazovnih programa, projekata i aktivnosti (razgovori, diskusije, sugestije…)
· koordiniranje velikih projekata vrtića (Škole za Afriku, Čitalački izazov „15 po 15”, „Naša mala knjižnica MINI”)
· supervizije rada odgojitelja
· pronalaženje i razvijanje kvalitetnijih postupaka odgajatelja (sugeriranje pristupa, postupaka, literature)
· zajednički rad s odgojiteljicama skupine „Perunike” na uređenju i održavanju senzornog vrta
· direktna pomoć u odgojno-obrazovnim skupinama
· stručna pomoć odgojiteljima u komunikaciji s roditeljima
· stručna pomoć odgojiteljima u pripremi materijala za roditelje, roditeljske sastanke i prezentacije rada
· stručna pomoć i sudjelovanje u organizaciji i provođenju svečanosti, izleta, posjeta, radionica…
· pomoć u izboru područja individualnog stručnog usavršavanja te u provođenju istog: 
· konzultiranje oko stručne literature i prezentacije
· pomoć u pripremanju radnih materijala
· konzultacije oko planiranja i provedbe aktivnosti odgojitelja
· refleksija na provedene aktivnosti odgojitelja
· pomoć pri dokumentiranju aktivnosti
· konzultacije i pomoć u izradi PPT prezentacija i video eseja
· redovni uvidi u vođenje pedagoške dokumentacije odgojno- obrazovnih skupina; konzultativni rad s odgojiteljima oko planiranja, programiranja i evaluiranja rada te dokumetiranja i bilježenja


	U ODNOSU NA POMOĆNIKA DJETETA S POSEBNIM POTREBAMA


	· konzultativni rad i sugestije oko pristupa, razvojnih zadaća, metoda i aktivnosti
· supervizije rada pomoćnika; analiza rada
· nadzor i analiza dnevnih bilješki pomoćnika
· zajednički rad na procjeni razvojnog statusa, postignuća i potreba djeteta
· zajednička evaluacija IOOP-a


	RAD  SA STUDENTIMA

	
· dogovaranje hospitacija u odgojno-obrazovnim skupinama
·  konzultativni rad
· vrednovanje ostvarenosti stručno-pedagoške prakse; sastavljanje izvješća


	RAD UNUTAR STRUČNOG TIMA


	· zajedničko godišnje planiranje i programiranje
· zajedničke evaluacije svih aspekata rada vrtića
· zajednički rad na inicijalnoj obradi upitnika i opservaciji novoupisane djece, prijemu i raspoređivanju djece u odgojno-obrazovne skupine
· zajedničke opservacije djece; upućivanje djece na specijalističke obrade i tretmane
· zajednička priprema i provedba individualnih razgovora s roditeljima
· zajednički rad na unapređivanju kvalitete vrtića- materijalnog okruženja, međuljudskih odnosa, suradnje sa roditeljima...


	SURADNJA S NEPOSREDNIM OKRUŽENJEM


	· nadležnim odgojno-obrazovnim institucijama- Ministarstvom znanosti,  obrazovanja i mladih (podnošenje godišnjih planova i programa rada, godišnjih izvješća, financijskih izvješća, tabela javnih potreba, rad na elektroničkom Upisniku), Agencijom za odgoj i obrazovanje (stručna usavršavanja)
· Ministarstvim kulture- prijave na čitalačke projekte, webinari, izvješća o provedbi projekta
· udrugom Eduka- u organizaciji dolaska djece na radionicu, prezentaciji projekta, rada na dokumentaciji
· Hrvatskim zavodom za javno zdravstvo- na projektu „Tjedan zdravlja u vrtiću- Mentalno zdravlje”
· Centrom za socijalnu skrb Jastrebarsko
· odgojno- obrazovnim ustanovama u okruženju- Osnovnom školom Vladimir Nazor Pisarovina
· specijaliziranim stručnim ustanovama- Poliklinika Suvag, Klinika za dječje bolesti Zagreb, Kabinet Logos Vedri, Slogoped...
· udrugom Eduka- centar lokalnog razvoja
· UNICEF-om ( na programu „Škole za Afriku”)
· mjesnim organizacijama- Turističkom zajednicom Pisarovina
· Ibis grafikom- na projektu Naša mala knjižnica MINI
· izdavačkim kućama, državnim ustanovama, tvrtkama u okruženju-  Bibliobus, Naklada Panda, Školska knjiga, Planet Zoe, Planetopija Astreja, Teding...

	ADMINISTRATIVNI POSLOVI


	· vođenje pedagoške knjižnice
· vođenje dokumentacije o radu pedagoga- tjedni planovi, bilješke, evaluacije; bilješke sa uvida u rad,  zajedničkih refleksija, opservacija djece
· vođenje bilješki sa individualnih razgovora s roditeljima, roditeljskih sastanaka
· pisanje zapisnika sa sjednica Upravnog vijeća; stručnih aktiva, radnih dogovora
· rad na izradi i pisanju Godišnjeg plana i programa i Izvješća o radu vrtića
· rad na Izvješću o provedenim aktivnostima u Tjednu zdravlja za HZJZ
· rad na Izvješćima o provedbi programa „Škole za Afriku”
· rad na izvješću o provedbi čitalačkog izazova „ 15 po 15- cijela Hrvatska čita djeci”
· rad na Izvješću o provedbi Zakona o pravu na pristup informacijama za 2025. godinu
· ispunjavanje i slanje obrazaca za Državni zavod za statistiku
· vođenje Programa individualnog usavršavanja
· rad na pripremi projekta i prijavnim obrascima za javni poziv „Program provedbe edukativnih, kulturnih i sportskih aktivnosti za predškolsku djecu te djecu do I. do IV.razreda osnovne škole u lokalnim zajednicama (u suradnji s administrativno-računovodstvenom djelatnicom vrtića i Tursitičkom zajednicom Pisarovina)
· rad na pripremi projekta i prijavnim obrascima za javni poziv „Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima“ (u suradnji s administrativno-računovodstvenom djelatnicom vrtića i pravnom službom Osnivača)
· rad na pripremi projekta i prijavnim obrascima za javni poziv Zagrebačke županije za financiranje projekata vrtića i škola u području zaštite okoliša, zaštite prirode i održivog razvoja u 2026. (u suradnji s administrativno-računovodstvenom djelatnicom vrtića)


	OSOBNO STRUČNO USAVRŠAVANJE


	· praćenje i proučavanje nove stručne literature i periodike
· sudjelovanje na webinarima i stručnim skupovima:
· Škole za Afriku
· Od zida do zidnjaka- kako s djecom razgovarati o medijskoj pismenosti
· Konferencija Inteligencija
· Rođeni za čitanje- Kampanja 15 po 15
· Utjecaj stereotipa na proces odgoja i obrazovanja u dječjim vrtićima, osnovnoj i srednjoj školi-osmi dio
· Čvrtić- vrtić prijatelj čitanja
· sudjelovanje na internim stručnim aktivima
· rad na projektima i akcijskim istraživanjima u vrtiću


	OSTALI POSLOVI

	· rad u okviru uloge službenika za zaštitu osobnih podataka
· rad u Upravnom vijeću vrtića
· rad unutar Odgojiteljskog vijeća
· rad u Povjerenstvu za upise
· rad u Povjerenstvu za javnu nabavu
· rad u Povjerenstvu za inventuru imovine
· rad na izboru i naručivanju didaktičkog materijala, slikovnica i stručne literature, namještaja
· rad na uređenju vrtićke knjižnice 








































14. IZVJEŠĆE O OSTVARENOSTI GODIŠNJEG PLANA I PROGRAMA RADA STRUČNOG SURADNIKA LOGOPEDA

Iz godišnjeg plana i programa rada za 2025./2026. godinu ostvareni su sljedeći ciljevi:

U NEPOSREDNOM RADU S DJECOM:
· Trijažno ispitivanje djece upisane u vrtićke skupine te program predškole. Utvrđivanje broja djece s poteškoćama u govornom, jezičnom i komunikacijskom razvoju te sastavljanje individualnih programa rada.
· Opservacija djece u skupinama, ponajprije djece jasličke dobi kod koje postoji sumnja na kašnjenje/odstupanje u govorno-jezičnom, komunikacijskom i socijalnom razvoju. 
· Provođenje individualne logopedske terapije (u terapiju je tijekom godine bilo uključeno ukupno 34 djece, iz starije jasličke 3 djece, 9 iz mlađe vrtićke skupine, 4 djece iz srednje vrtićke skupine, 18 djece iz programa predškole te vanjske predškole).
· U praćenju razvoja bilo je uključeno ukupno 7 djece, iz starije jasličke 3 djece, 3 iz mlađe vrtićke skupine, 1 iz srednje vrtićke skupine. Praćenje podrazumijeva individualno testiranje djece i opservaciju unutar skupine.
· Poticanje razvoja predčitalačkih te govorno-jezičnih sposobnosti kod djece predškolske dobi kroz individualan i grupni rad.
· Kontinuirana evaluacija govorno-jezičnih i komunikacijskih sposobnosti sve djece uključene u logopedsku terapiju.
· Kontinuirano praćenje stupnja pripremljenosti djece predškolske dobi za polazak u prvi razred osnovne škole.

U RADU S ODGOJITELJIMA:
· Savjetovanje i pružanje stručne pomoći odgojiteljima u neposrednom radu s djecom s govorno-jezičnim i komunikacijskim poteškoćama.
· Informiranje i educiranje odgojitelja o adekvatnim metodama poticanja ranog komunikacijskog razvoja djeteta te o drugim temama iz područja komunikacijskog razvoja i logopedskog rada.

U RADU SA STRUČNIM TIMOM:
· Timska opservacija djece kod koje postoji sumnja na postojanje govorno-jezičnih teškoća.
· Pisanje stručnih mišljenja i nalaza.
· Organizacija i održavanje individualnih sastanaka s roditeljima.
· Upućivanje djece na detaljnu dijagnostičku obradu u specijalizirane zdravstvene ustanove.
· Savjetovanje oko nabavke adekvatne didaktičke i druge opreme prema potrebama unutar kolektiva

U RADU S RODITELJIMA:
· Informiranje roditelja o obilježjima urednog-govorno jezičnog razvoja te različitim vrstama govorno-jezičnih i komunikacijskih poteškoća. 
· Informiranje roditelja o zapaženim govorno-jezičnim poteškoćama kod djeteta te sadržaju i oblicima logopedskog rada s djetetom .
· Savjetovanje roditelja djece uključene u individualni logopedski tretman te pružanje podrške za provođenje nužnih logopedskih vježbi kod kuće i izvan logopedske terapije.
· Savjetodavni rad s roditeljima i indirektni oblici logopedske terapije. 
· Sudjelovanje na individualnim sastancima s roditeljima djece s govorno-jezičnim teškoćama.


OSTALI POSLOVI:
· Vođenje dokumentacije o radu (evidencijske liste dolazaka na terapiju, dnevnik rada logopeda, evidentiranje napretka).
· Sudjelovanje u radu Stručnih aktiva, radnih dogovora i roditeljskih sastanaka.
· Stručno usavršavanje uz praćenje stručne literature.
· Suradnja s ustanovama specijaliziranim za dijagnostiku i rehabilitaciju djece s govorno-jezičnim poteškoćama.
· Sudjelovanje u izradi Godišnjeg plana i programa rada vrtića te Izvješća o radu vrtića.
· Izrada materijala za potrebe logopedskog rada.
· Izrada materijala za potrebe ustanove.
· Sudjelovanje u radu Povjerenstva za upise.

15. ZAKLJUCAK

Kroz cijelu pedagosku godinu nastojali smo i uspjevali djelovati pravovremeno, konstruktivno,
svrsihodno i uskladeno kako bismo zadrZali postignutu razinu kvalitete zajednitkog udenja i
Zivljenja djece i odraslih u na§em vrtiéu, ali i dodatno unaprijedili neke njene aspekte.

